Ceca u Podgorici 6. juna – Volim Podgoricu\nHome / PG INFO / Ceca u Podgorici 6. juna\nCeca u Podgorici 6. juna\nSrpska folk diva Svetlana Ceca Ražnatović održaće po prvi put koncert u Podgorici 6. juna.\nDirektor i osnivač “Ellefant production” Senad Živanović, tvrdi da imaju podršku Glavnog grada za održavanje Cecinog koncerta na fudbalskom kampu na Starom aerodromu i da se još samo čeka potvrda Upravnog odbora “Budućnosti”.\nPotvrda će, smatra Živanović, stići vjerovatno u ponedjeljak, kada počinje i prodaja karata u svim poslovnicama Lutrije Crne Gore i Tabbaco šopovima.\nOn je kazao “Vijestima” da je karta 15 eura i da su odštampali 20.000, kao i da veliko interesovanje za koncert pokazuju i Srbijanci.\n“Oko 8.000 građana iz Srbije zainteresovano je da dođe na koncert”, rekao je Živanović. On je istakao da je za 6. jun zakazana i utakmica Lige Šampiona i da je već dogovoreno da se pored bina postave veliki ekrani na kojima će se, tokom koncerta “Lexington benda”, prikazivati djelovi meča…\nNaglasio je da će bina biti širine 50 metara i da će imati najkvalitetnije ozvučenje, tako da će pjevačica, “moći da se čuje i do Zete”.\nŽivanović je kazao da četiri ekipe rade na pripremanju koncerta, koji će početi oko 23 časova. Istakao je da planiraju da naprave koncert muzičara Avićija u Podgorici i da postoji vjerovatnoća da u septembru organizuju i nastup Dina Merlina.


Softver za elekronske građevinske dozvole GIZ poklonio Srbiji › Made-in-Germany.rs\nMenadžer u GIZ-ovom Otvorenom regionalnom fondu za modernizaciju opštinskih usluga Kristof di Marko, i direktorka Švajcarske agencije za razvoj i saradnju u Srbiji Izabel Perić, svečano su uručili softver za elekronsko izdavanje građevinskih dozvola potpredsednici srpske vlade i ministarki građevinarstva, saobraćaja i infrastrukture Zorani Mihajlović.\nNa 10. godišnjoj skupštini NALED-a, Di Marko je nakon uručenja softvera objasnio da je sistem za elektronsku dozvolu vrlo važan projekat za Srbiju, jer ubrzava proces njenog izdavanja. On je istakao da su ranije ljudi u proseku čekali i više od godinu dana da dobiju dozvolu, a s ovim sistemom dozvola će biti izdata za 30 do 40 dana.\n– Investitori čekaju da započnu sa radovima i vrlo je bitno da mogu da počnu što pre, što je vrlo velika stvar za investiciju. To je takođe važno i za transparentnost, jer će ljudi putem elektronskog sistema dobijati i poruke o tome gde im se nalazi zahtev. Sa ovim sistemom Srbija može da bude bolja čak i od Nemačke. Na primer, Makedonija već koristi takav sistem i nalazi se na drugom mestu u Evropi kada su u pitanju građevinske dozvole, nalazi se ispred Nemačke, pa možemo da očekujemo isti rezultat i u Srbiji – poručuje Di Marko.\nPo njegovim navodima, GIZ će u maju razgovarati sa NALED-om i Vladom Srbije i o drugim projektima, kao što je sertifikacija opština koje obezbeđuju dobro poslovno okruženje, na kojoj, kako kaže, mora još zajednički da se radi.\nOd MiG na 14/04/2016 / Građevinarstvo, Investicije, Tehnologija, Usluge / Ostavite komentar


Dodik: Samit SEECP-a prilika za uspostavljanje bolje saradnje | Novosti.RS\nDodik: Samit SEECP-a prilika za uspostavljanje bolje saradnje\nponedeljak, 08. 07. 2019. u 11:50\nPredsedavajući Predsedništva BiH Milorad Dodik izjavio je da će samit Procesa za saradnju u jugoistočnoj Evropi (SEECP), koji se održava danas i u utorak u Sarajevu, biti prilika za otvorene razgovore zvaničnika\nPredsedavajući Predsedništva BiH Milorad Dodik izjavio je da će samit Procesa za saradnju u jugoistočnoj Evropi (SEECP), koji se održava danas i u utorak u Sarajevu, biti prilika za otvorene razgovore zvaničnika tih zemalja i uspostavljanje bolje saradnje.\nDodik je rekao da će na samitu pokušati da se daju odgovori i na pitanja u vezi taksa koje je BiH i Srbiji uvelo Kosovo.\nOn je najavio niz bilateralnih susreta sa zvaničnicima zemalja jugoistočne Evrope, a jedan od najznačajnijih biće sa predsednikom Turske Redžepom Tajipom Erdoganom.\nPročitajte još - Dodik: Tači nam neće nedostajati\n"Sa Erdoganom ćemo razgovarati o nizu pitanja koja smo počeli prilikom nedavne posete Ankari, kao što je autoput i pitanjima vezanim za određene trgovinske aranžmane. Veoma je važno da odnosi sa svim zemljama budu što je moguće bliskiji i dinamičniji", istakao je Dodik za Glas Srpske.\nList navodi da je zbog nedolaska predsednika Kosova Hašima Tačija na samit u Sarajevo otvorena mogućnost da srpski predstavnici u zajedničkim institucijama u narednih godinu dana ne učestvuju u radu ove organizacije.\nKosovo će preuzeti jednogodišnje predsedavanje SEECP-om od BiH i već u septembru seočekuje da Priština bude domaćin sastanka ministara spoljnih poslova 13 zemalja članica ove organizacije.\nBiH ZAVRŠAVA JEDNOGODIŠNjE PREDSEDAVANjE SEECP-OM\nDvodnevnim samitom Procesa saradnje u jugoistočnoj evropi (SEECP), koji se danas i u utorak održava u Sarajevu i na Jahhorini, BiH završava jednogodišnje predsedavanje, nakon čega bi vođenje ove inicijative trebalo da preuzme tzv. Kosovo, ali će uobičajena primopredaja dužnosti izostati jer u BiH ne dolazi niko od predstavnika privremenih prištinskih institucija.\nOni su, kako su saopštili, izostali zbog načina na koji ih tretiraju bosanskohercegovačke vlasti.\nU znak solidarnosti s tzv. Kosovom učešće na sarajevskom samitu u poslednjem trenutku je otkazala i Albanija, iako je ranije najavljen dolazak predsednika Ilira Mete, prenosi HINA.\nPacoli je, kako se navodi, svoje kritike usmerio pre svega na sadašnjeg predsedavajućeg Predsedništva BiH Milorada Dodika, koji je najsnažniji protivnik priznanja Kosova kao nezavisne države pa je BiH stoga, uz Srbiju, jedina u regiji koja i dalje istrajava na takvoj politici.\nSamoproklamovano Kosovo je dobilo poziv za učestvovanje na samitu u Sarajevu kao i svih trinaest država-članica SEECP-a, ali uz napomnu da će ono biti naznačeno fus-notom, odnosno naznakom da nema status kao i druge zemlje-učesnice.\nPredsednik privremenih prištinskih institucija Hašim Tači je takvo tumačenje ocenio neprihvatljivim, kao i odnos BiH prema Prištini.\nMinistar spoljnih poslova BiH u tehničkom mandatu Igor Crnadak, takođe zagovornik politike nepriznavanja Kosova, napominje HINA, kazao je da je iznenađen odlukom Tirane i Prištine, jer je poziv Prištini upućen u skladu s postojećom praksom odnosno tretiranju statusa Kosova.\n"Mi smo zahtev obradili i izdali vize za Pacollija i njegovu delegaciju. Šta se u međuvremenu dogodilo zaista ne znam, ali ovo je prvi put od kako sam ja učesnik ovakvih sastanaka u okviru SEECP-a i zapadnog Balkana da se jedan sastanak bojkotuje i svesno ne dolazi", kazao je Crnadak za portal Klix dodajući da je solidarisanje Albanije s Kosovom u ovom slučaju verovatno pokazatelj da te dve zemlje doista kane da vode zajedničku spoljnu politiku, kako su to nedavno najavile.\nCrnadak je navodi HINA zaključio da je ovo ipak ozbiljan udarac procesu saradnje u jugoistočnoj Evropi, pokrenutom još 1996. s ciljem bolje saradnje među zemljama učesnicama na osnovu trajnog mira i stabilnosti, jačanja proevropskih snaga u regionu i omogućavanja približavanje zemalja evropskim i evroatlanstkim integracijama.\nOd svih država-članica SEECP-a na sarajevskom će sastanku samo njih pet biti zastupljene na najvišem nivou. Uz članove Predsedništva BiH kao domaćine, na sastanku će biti predsednici Turske Recep Tajip Erdogan, Slovenije Borut Pahor, Crne Gore Milo Ðukanović i Severne Makedonije Stevo Pendarovski.\nSrbiju će predstavljati predsednica vlade Ana Brnabić, a Bugarsku premijer Bojko Borisov, dok će sve druge države uključujući Hrvatsku biti zastupljene na nivou predstavnika ministarstava spoljnih poslova.\nDODIK: TAČI SKREĆE PAŽNjU NA SEBE\nSrpski član i predsedavajući Predsedništva BiH, Milorad Dodik, komentarisao je danas nedolazak predsednika samoproglašenog Kosova, Hašima Tačija, na samit SEECP, istakavši da nema osećaj prema tome da li dolazi ili ne, te da će, kako je rekao, možda biti lakše kad ne prisustvuje.\n"Nema nikakvih naznaka da je to samostalna država i u okviru tog formata Tači je bio i pozvan. Ja nisam ovde zadužen za socijalna pitanja na međunarodnom planu", rekao je on.\nDodik je stava da Tačijeva ozlojađenost ide dotle da često spominje Republiku Srpsku i da ne može da očekuje da ima pozitivan odnos prema tome.\n"S druge strane, dok god Priština i Beograd ne reše probleme to za nas ostaje pitanje za koje nećemo dati bilo kakvu saglasnost za kretanje Kosova ka bilo kakvim međunarodnim institucijama", poručio je srpski član Predsedništva BiH.\n"Želimo da sagledamo sve do sada urađene stvari, kojih je vrlo malo. Mnoge zemlje su prolazile kroz izbore tako da nije bilo moguće raditi na konkretnim stvarima, ali je nekoliko važnih inicijativa u vezi saradnje u pogledu očuvanja mira, saradnje na ekonomskom planu, te na razvoju infrastrukture", ocenio je srpski član Predsedništva.\nDALMATINSKI PUTEVI ZABELELI: Snažno nevreme zahvatilo Split, sloj leda debeo nekoliko centimetara (VIDEO)\n22:16 NA ČETIRI GODINE ROBIJE: Jankulovska sprovedena u "Idrizovo" na služenje kazne\n22:15 RADONjIĆ PONOVO U ITALIJI: Sampdorija hoće srpskog fudbalera\n22:09 NOVI NEGOVATELjI "ZAMENILI" STARE: Zaposleni iz doma u Sremčici konačno otišli kući posle boravka u izolaciji


Novi sajt Vlade Srbije za lakšu komunikaciju sa građanima - Računi.rs\nNovi sajt Vlade Srbije za lakšu komunikaciju sa građanima\nVlada Srbije je pokrenula novi sajt kako bi olakšala komunikaciju sa građanima, ukazavši na to da je stari sajt bio jednostrani izvor informacija, sa ograničenim mogućnostima komunikacije. Naziv sajta je "U službi građana", a na naslovnoj strani nisu u fokusu premijer, ministri ili ministarstva, već se Vlada Srbije obraća građanima, sa istaknutim servisima i mogućnostima za dvosmernu komunikaciju. Brnabić je podsetila na to da se u poslednje dve godine radi na kreiranju i modernizaciji novog koncepta javne uprave koja treba da bude u službi i građanima i privredi, njihov servis, a ne obrnuto, kao što je do sada bilo.\nOna je napomenula da je Vlada počela razvijanje brojnih elektronskih servisa čiji je zadatak da olakšaju i pojednostave svakodnevne potrebe svim građanima.\nNovi sajt Vlade upravo se naslanja na taj koncept, ideal dvosmerne komunikacije, dodala je premijerka.\nPrema njenim rečima, na sajtu su predstavljene i informacije koje mogu da budu važne poslovnoj zajednici i investitorima zato što je sajt Vlade prva slika i prvi utisak stranaca o Srbiji.\nZato su predstavljene i turističke atrakcije Srbije, naše kulturno nasleđe, informacije o najvažnijim i poznatim kulturnim brendovima. Postavili smo dobar koncept, koji nam daje osnovu da ga u budućnosti dalje razvijamo, istakla je Brnabić.\nNovu verziju portala premijerka Ana Brnabić predstaviće danas u Lisabonu na Veb samitu, pred publikom od 15.000 učesnika.\nPlan aktivnosti za unapređenje IT sektora\nNastavak programa prekvalifikacija za IT


Rudari dali rok za ispunjenje zahtjeva, smjena direktora na prvom mjestu | BiH Vijesti | Al Jazeera\nRudari dali rok za ispunjenje zahtjeva, smjena direktora na prvom mjestu\nNa informaciju o ispunjenju uvjeta rudari će, uz nastavak radničkog neposluha, čekati do 2. decembra; ukoliko se zahtjevi ne ispune, ponovo će u Sarajevo na proteste.\nTrinaest rudarskih zahtjeva za okončanje radničkog neposluha\nUpravni odbor Samostalnog sindikata radnika rudnika u Federacije BiH, federalnoj Vladi i Parlamentu upućuju 13 zahtjeva za okončanje radničkog neposluha i nastavak proizvodnje uglja, koja je obustavljena u utorak.\nSmjena direktora Elektroprivrede BiH i direktora Rudnika Kreka, koji je naložio primjenu spornih Pravilnika o radu i radnom učinku sada su prvi zahtjevi rudara, javlja novinarka Al Jazeere Arduana Pribinja.\nIzmeđu ostalog, traže i da se do maja naredne godine izradi plan uvezivanja radnog staža svim radnicima, usaglašavanje novih Pravilnika o radu i radnom učinku, te stavljanje spornih van snage, saglasnost Vlade o povećanju cijene uglja za 20 posto i što hitniju reorganizaciju energetskog sektora u vid u spajanja rudnika i termoelektrana u FBiH u jedinstveno preduzeće za proizvodnju električne energije.\nNa informaciju o ispunjenju uvjeta će, uz nastavak radničkog neposluha, čekati do 2. decembra. Ukoliko se zahtjevi ne ispune ponovo će u Sarajevo na proteste.\nPredsjednik Sindikata Sinan Husić potvrdio je ranije da će lista zahtjeva biti upućena Vladi Federacije BiH i federalnom Parlamentu.\nRudari prekinuli protest u Sarajevu: Iz Elektroprivrede upozoravaju na moguće redukcije\nIz Elektroprivrede upozoravaju da bi zbog manjka ugljena moglo doći do redukcija struje.\nRudari ne odustaju od zahtjeva: Obustavljen rad u rudnicima\nRudari sedam rudnika u Federaciji Bosne i Hercegovine nastavili su radnički neposluh i odbijaju proizvodnju ugljena dok Vlada Federacije i Elektroprivreda ne prihvate njihove zahtjeve.\nRudari protestuju u Tuzli: Ne damo vam ćumura\nU toku je jednosatni protest rudara ispred direkcija rudnika u nekoliko gradova. Rudari su apelirali na građane i članove porodica da im se pridruže.


Premijer Nikšić na sjednici Federalnog štaba civilne zaštite\nFederalni štab civilne zaštite (FŠCZ), Vlada Federacije BiH i druge organizovane snage za zaštitu i spašavanje na vrijeme su procjenili situaciju i donijeli odgovarajuće odluke, zaključeno je danas na sjednici Federalnog štaba civilne zaštite u Sarajevu, koji je već nekoliko dana u stalnom zasjedanju zbog situacije uzrokovane snježnim padavinama i niskim temperaturama.\nNa sjednici, kojoj je prisustvovao i premijer FBiH Nermin Nikšić, razmatrani su trenutno stanje, poduzete mjere nakon donošenja Odluke o proglašenju prirodne nesreće na teritoriji FBiH, te daljnje mjere koje treba poduzimati na stabiliziranju stanja u FBiH.\n- Na osnovu procjena za naredni period, za koji se najavljuju dodatne padavine, promptno se mora raditi na tome da se svi magistralni i važni regionalni putevi u narednih 48 sati, odnosno dva dana, pokušaju osposobiti u punom kapacitetu - izjavio je načelnik Federalnog štaba civilne zaštite Alija Tihić, napominjući je to bitno posebno zbog medicinskog zbrinjavanja ugroženog stanovništva koje je odsječeno zbog snijega.\nUkoliko ne bude mogućnosti da se dođe do njih, kako je dodao, onda će se, kao što je slučaj i sada, preko Oružanih snaga BiH (OSBiH), Ministarstva odbrane BiH i snaga EUFOR-a nastojati obezbijediti vertikalni transport.\n- Imamo ponudu EUFOR-a, koji ima svoje specijalizovane snage, da sa takvih područja evakuišemo bolesne i organizuje prijevoz helikopterima do zdravstvene ustanove - kazao je Tihić.\nFederalni premijer Nermin Nikšić je istakao dobru komunikaciju sa Federalnim štabom civilne zaštite i načelnikom Štaba što je bilo bitno da bi se pravovremeno donijele odgovarajuće odluke.\nTakođer, iskazao je zahvalnost članovima Štaba, pripadnicima civilne zaštite, OSBiH, Gorske službe spašavanja, Crvenog krsta i svima onima koji su doprinijeli i omogućili da se stanje, koliko je moguće, drži pod kontrolom.\nNikšić i Tihić su izrazili pohvale na rad zdravstvenih službi, te apelirali na svijest građana da daju svoj doprinos i pomognu koliko je moguće radi stabiliziranja stanja.\nU vezi angažmana privatnih firmi u ovim okolnostima, premijer Nikšić je kazao da je bilo primjera gdje su pojedine privatne firme pokušavale da uslovljavaju angažman svojih mašina i izvuku korist.\n- Donošenjem Odluke o proglašavanju stanja prirodne nepogode Federalni štab civilne zaštite ima mogućnost da donese naredbu o angažmanu, praktično mobilisanju tih sredstava, ali ne po cijeni koju iskazuje neko ko u toj nevolji vidi priliku da zaradi, nego po cijeni koja će pokriti troškove angažmana - istakao je Nikšić.\nNeodazivanje na tu naredbu, prema Tihićevim riječima, predstavlja prekršaj, a može predstavljati i krivično djelo.\nGovoreći o poduzetim aktivnostima, Tihić je kazao da se pokazalo da sistem zaštite i spašavanja, koji je utvrđen kroz zakon, stvarno funkcioniše i su sva ministarstva, upravne organizacije, službe civilne zaštite, odgovorile svojim zadacima na kojima i trenutno rade.


Paragraf - Arhiva pravnih i ekonomskih vijesti na dan 10.01.2022.\nVLADA FBIH: Donijeta Odluka da se najniža plaća utvrđuje u neto iznosu od 543 KM. Ograničeno povećanje cijena snabdijevanja električnom energijom\nFederalna vlada je, na telefonski održanoj sjednici, donijela Odluku da se najniža plaća za period od 1. januara do 31. decembra 2022. godine utvrđuje u neto iznosu od 543 KM.\nZAKON O DANU RS: Neradni dani u Srpskoj su 10. i 14. januar 2022. godine\nPrema zaključku Vlade Republike Srpske usvojenog na 152. sjednici, održanoj 30.12.2021. godine, radi obilježavanja Dana Republike Srpske, na dan 10.01.2022. godine u Republici Srpskoj neće raditi: republički organi i organizacije, organi jedinica lokalne samouprave, javna preduzeća i ustanove.\nKRIZNI ŠTAB KS: Obavezna vakcinacija za osobe starije od 60 godina\nKrizni štab KS je zbog porasta broja novozaraženih u Kantonu Sarajevo donio nekoliko novih epidemioloških mjera, među kojima se najviše ističe da je od sada obavezna vakcinacija za sve osobe starije od 60 godina.


RTCG - Radio Televizija Crne Gore - Nacionalni javni servis :: Ekonomija :: PU naplatila iznad milijardu eura\n29. 12. 2018. 20:02 >> 19:34 1\nPU naplatila iznad milijardu eura\nGodina na izmaku bila je rekordna po naplati poreskih prihoda saopšteno je Televiziji Crne Gore iz Poreske uprave. Naplaćeno je iznad milijardu eura, što je za 120 miliona više nego u 2017. i za 70 miliona eura preko planiranih prihoda. U Poreskoj upravi su, kako je kazao, direktor Miomir M. Mugoša zadovoljni i naplatom poreskog duga koji je smanjen za oko 25 miliona. Iz te ustanove upozoravaju da će opštinama koje imaju dugujovanja, a neredovono ih izmiruju blokirati račune.\nPoreska uprava tokom 2018. naplatila je više od milijardu eura prihoda što je znatno više u odnsu na prošlogodišnje.\n"Ovo će biti rekordna godina kada je riječ o naplati prihoda. 120 miliona više nego prošle godine i 70 miliona više od plana", kazao je direktor Poreske uprave Miomir M. Mugoša.\nPoreski dug u novembru iznosio je 420 miliona eura i smanjen je tokom ove godine za oko 25 miliona eura putem reprograma.\n"Ukinuta su rješenja za 1200 poreskih obveznika čiji je dug 40 miliona eura i preduzimamop mjere uvođenja stečaja, inicirali smo 45 stečaja i iniciraćemo još 400", kazaoje Migoša.\nDirektor Poreska uprave kaže da će početkom naredne godine primijeniti mjeru blokade računa u Opštinama koje neredovno plaćaju dugovanja i tekuće obaveze.\n"To su Ulcinj, Pljevlja, Rpžaje, Plav kao i neka javna preduzeća. Opštine neće moći da plaćaju zarade bez plaćanja poreza i doprinosa", kazao je Mugoša.\nU Poreskoj upravi očekuju da će 2019-te poreski prihodi biti veći za oko 80 miliona u odnosu na ovogodišnje. Saglasni su sa izjavom premijera Markovića da su neophodne jače mjere borbe protiv sive ekonomije naročito na tržištu rada.\nPoreska uprava CG\nNa novi sistem prešlo više od 1.000 korisnika\nEvidentiran 3.201 račun, promet 9.989€\nElektronska fiskalizacija od 1. januara 2021.


Borel se založio za robustniju strategiju EU prema Kini | EurActiv Serbia\nBorel, visoki predstavnik EU za spoljnu politiku, rekao je 25. maja na godišnjoj konferenciji nemačkih ambasadora da analitičari "dugo govore o kraju sistema predvodjenog Amerikom i dolasku azijskog veka".\n"To se sada dešava pred našim očima", rekao je Borel.\nOn je rekao da bi pandemija mogla da bude smatrana kao prekretnica u prebacivanju moći sa zapada na istok i da za EU "raste pritisak da izabere stranu".\nPo njegovim rečima, evropska dvadesetsedmorica treba da sledi sopstvene interese i vrednosti i "izbegne instrumentalizaciju od jedne ili druge strane".\nEvropski šef diplomatije ukazao je da uspon Kine jeste "impresivan" ali da sadašnji odnosi Brisela i Pekinga nisu uvek zasnovani na poverenju, transparentnosti i reciprocitetu.\n"Samo imamo šansu ako sarađujemo sa Kinom uz kolektivnu disciplinu" rekao je Borel i dodao da bi predstojeći samit EU-Kina na jesen mogao da pruži priliku za to.\n"Potrebna nam je robustnija strategija za Kinu koja takođe zahteva bolje odnose sa ostatkom demokratske Azije", dodao je Borel.\nU govoru na istoj konferenciji, koja je održana putem video veze zbog pandemije korona virusa, nemački ministar spoljnih poslova Hajko Mas ponovio je Borelov poziv za veću transparentnost od strane Kine. Ta tema je postala aktuelna oko kineske politike informisanja u ranim fazama epidemije korona virusa.\nNemačka u julu od Hrvatske preuzima šestomesečno rotirajuće predsedništvo EU.\nBorel je rekao i da svetu preti rizik da postane manje slobodan, manje prosperitetan, više nejednak i više fragmentisan.\n"Vi diplomate imaćete mnogo posla", rekao je Borel, objavljeno je na sajtu Evropske službe za spoljne posove (EEAS).\nKako je dodao, osporavaju se demokratija i poštovanje ljudskih prava, što je politički model EU. Neki se ne stide da to eksploatišu, ukazao je Borel i takođe rekao da se u digitalnom domenu i drugde vodi prava bitka narativa.\nOn je rekao da se svi trendovi vide u neposrednom okruženju EU.\n"Počevši od Zapadnog Balkana, gde moramo da održimo naše opredeljenje za ulazak regiona u EU", istakao je Borel.\nOn je rekao i da će odnosi sa Turskom koji su veoma kompleksni biti veliki prioritet narednih meseci.\nKazao je i da je Libija test EU kredibiliteta.\n"Vidimo apsurdne slike boraca sa maskama za zaštitu od korona virusa kako razmenjuju vatru mitraljezima", rekao je Borel dodajući da je Nemačka uradila odličan posao sa berlinskim procesom za Libiju i da je to model za evropsku spoljnu politiku.\nBorel je rekao i da su afričke zemlje posebno osetljive na uticaj pandemije dodaući da je na to pre nekoliko dana upozorio i generalni sekretar UN Antonio Gutereš.\nGledano na istok, moramo da podržimo Ukrajinu i ojačamo veze sa svima iz Istočnog partnerstva, kazao je Borel.\n"Takođe nam je potrebna iskrena diskusija o tome kako se ponašati sa Rusijom koja se oseća osnaženom da osporava značajne zajedničke interese evropske bezbednosti", rekao je Borel nemačkim ambasadorima.\nPrema njegovim rečima, EU je potreban selektivani angažman sa Rusijom o pitanjima koja su važna za EU dodajući da to nije kontradiktorno čvrstini.\n"Sa Rusijom nam je potreban pametan balanas izmedju čvrstine i sankcija uz pažljiv pokušaj angažovanja u određenim oblastima", rekao je Borel.


Er Srbija dobija prvi širokotrupni avion - Bizlife.rs\nEr Srbija dobija prvi širokotrupni avion\n09:45 Beograd, 27/03/2016\nFlota nacionalne aviokompanije Er Srbija (Air Serbia) uvećaće se u junu avionom Bombardier CRJ-900, a u maju širokotrupnim Erbasom A330 (Airbus), koji bi trebalo da leti na liniji Beograd – Njujork.\nPrvi širokotrupni avion erbas A330 sa 254 mesta, koristiće se na direktnim letovima do Sjedinjenih Američkih Država, najavio je generalni direktor srpskog avioprevoznika Dane Kondić.\nFlota će se uvećati u junu i avionom bombardier CRJ-900 koji će Er Srbija privremeno dobiti od Adrije ervejz (Adria Airways).\n„Naš primarni fokus u 2016. je na pokretanju prekookeanskih letova za SAD. To je značajan događaj koji zahteva puno planiranja i resursa kako bismo bili uspešni i kako bismo Srbiji doneli trgovinske i turističke prednosti“, rekao je Kondić za Nacionalnu poslovnu reviju.\nNaglasio je da Er Srbija trenutno ima u svojoj floti dobru kombinaciju od 20 mlaznih i turboprop aviona, a kako kaže, početak prekookeanskih letova za Njujork je značajan za aviokompaniju, ljude i za državu.\n„Budući da će to biti jedina non-stop usluga iz regiona ka SAD, očekujemo veliku potražnju za avioprevozom iz zemalja bivše Jugoslavije. To je dobro za poslovanje, jer može da ojača naše čvorište na Aerodromu Nikola Tesla i da generiše značajne prihode.“\nTo će biti prva direktna veza između Srbije i SAD od 1992. godine i za oko 200.000 žitelja iz dijaspore u regionu obezbediće najbržu vezu, naveo je Kondić.\naviokompanija air serbia kondic Srbija er srbija erbus


Sejdinović: Ulazak u NATO značio bi otklon od Rusije – neprijatelja Srbije – Nedim Sejdinović\nPredsednik Nezavisnog društva novinara Vojvodine Nedim Sejdinović izjavio je da bi za Srbiju bilo dobro da uđe u NATO pakt, jer bi to značilo “otklon od Rusije, koja joj je zapravo neprijatelj”.\n“Bez obzira što sam pacifista, mislim da bi sa real-političke tačke gledišta ulazak u NATO bio pozitivan za Srbiju zbog unutrašnjih prilika i jačanja demokratskih procesa, a ono što je jako važno, značio bi i otklon od Rusije, koja je Srbiji dugo godina zapravo jedan veliki neprijatelj”, kazao je Sejdinović u internet izdanju emisije “Lični stav”.\nKako je Sejdinović objasnio, model vladavine stranke Putina i njegove Jedinstvene Rusije interesantan je i zbog poređenja sa drugim zemljama, jer izgleda kao da ga neko “prodaje kao franšizu”.\n“Ovi primeri otvaraju jedno mnogo ozbiljnije pitanje, a to su zapravo dometi demokratskog sistema, ne samo kod nas već i u celom svetu”, objasnio je Sejdinović.\nEkisija “Lični stav” emituje se na istoimenom Jutjub (YouTube) kanalu.\nPrevious Post Novinarska udruženja iz regiona osuđuju pretnje Sejdinoviću i Gruhonjiću\nNext Post Sejdinović: Srbija je devedesetih bila u zasluženom karantinu


Produžile vernost „Tigricama”: Grubišić i Omoregi ostaju u Bukureštu – Balkan-Handball.com\nHome / Ženski rukomet / Produžile vernost „Tigricama”: Grubišić i Omoregi ostaju u Bukureštu\nFanovi rumunskog vicešampiona, ĆSM Bukurešta, ovih dana imaju razloga za zadovoljstvo. Nakon potvrde da će Kristina Neagu ostati u klubu sledeće dve godine i nove akvizicije u liku Sirabe Dembele Pavlović, čelnici osvajača Lige šampiona iz 2016. godine nastavili su da kuju planove za naredni period.\nKao podstrek pred utakmicu sa mađarskim Ferencvarošem (27:24), u okviru elitnog klupskog takmičenja, stigla je vest da su se 33-godišnji čuvar mreže Jelena Grubišić i srednji-levi bek Elizabet Omoregi obavezale na vernost klubu iz rumunske prestonice u sezonama koje su pred nama.\nDevojka koja je pre dva leta došla u Bukurešt iz slovenačkog Krima, Elizabet Omoregi, ostaće u rumunskoj prestonici i naredne dve godine, dok je iskusna Hrvatica, Jelena Grubišić, član šampionske generacije ĆSM-a iz 2016. godine, produžila vernost klubu za sezonu 2020/2021.\nVeoma sam srećna što ću i sledeću godinu provesti u Bukureštu, dugo sam ovde i osećam se kao kod kuće. Deo sam sjajnog tima, imamo odlične igračice i uverena sam da ćemo uspeti da ostvarimo zacrtane ciljeve. Imamo sjajne navijače, atmosferu kakvu ne možete da vidite često u Evropi, zahvalna sam im za podršku koju nam pružaju – izjavila je Grubišićeva za oficijalni sajt ĆSM Bukurešta.\nZadovoljstvo novim potpisom nije krila ni Elizabet Omoregi.\nVeoma mi je drago što sam postigla dogovor sa timom za naredne dve sezone. Mislim da ćemo ostvariti dobre rezultate uz igrački kadar koji imamo, pokazažemo svima da je Bukurešt jedan od najmoćnijih klubova u Evropi. Navijači su jedan od razloga zašto ostajem u prestonici Rumunije, zaista je sjajno igrati u punoj dvorani – zaključila je 23-godišnja igračica rumunskog vicešampiona.\ncsm bukurestElizabet Omoregijelena grubisic\n← Prethodni članak PRETKOLO KUPA SRBIJE: Medicinar, Kikinda i Nova Pazova pobednici penal-ruleta\nNaredni članak → IMPRESIVAN UČINAK: 800 golova Andree Lekić u Ligi šampiona (VIDEO)


Uspešno završen projekat za pomoć izbeglicama sa Bliskog istoka\nVi ste ovde:Početna»Projektne aktivnosti»Uspešno završen projekat za pomoć izbeglicama sa Bliskog istoka\nBy Jovan objavljeno\t 05/02/2018 Projektne aktivnosti\nŠef Delegacije EU u Srbiji Sem Fabrici razgovarao je sa misnitrom za rad, zapošljavanje, boračka i socijalna pitanja Zoranom Đorđevićem i predstavnicima drugih ministarstava o saradnji u zbrinjavanju migranata, posebno maloletnih, bez pratnje.\nAmbasador Fabrici je rekao da očekuje da će i dalje saradnja institucija Vlade Srbije u zaštiti migranata biti na najvišem nivou.\nOn je ministru Đordjeviću zahvalio zbog uspešno okončanja projekta MADAD 1 za pomoć izbeglicama s Bliskog istoka, te se nada da će uspešno biti sproveden i projekat MADAD 2.\nOve godine u Srbiji u planu je i saradnja s lokalnim vlastima, izrada programa obuke terenskih socijalnih radnika, a u toku je priprema projekata “Inkluzijom kroz sport” i “Obrazovanjem do integracija”, rekao je Djordjević.\nPrema njegovim rečima, akcenat je na razvoju dece migranata, pre svega maloletnih migranata bez pratnje. Ministarstvo, koje vodi Đorđević, koordinator je Projekta Nastavak podrške za povećanje i unapređenje kapaciteta za upravljanje migrantskom krizom u Republici Srbiji – MADAD 2.\nMinistar je istakao značaj podrške sistemu socijalne i porodično-pravne zaštite koju pružaju UNHCR, UNICEF, Organizacija Crvenog krsta, Medjunarodna organizacija za migracije i organizacije civilnog društva u Srbiji.\nNa sastanku su bili i komesar Srbije za izbeglice Vladimir Cucić, predstavnici ministarstava unutrašnjih poslova, zdravlja i prosvete.


Naslovnica VIJESTI BiH Oružane snage BiH angažuju resurse na području Srebrenice\nOružane snage Bosne i Hercegovine od 8. do 11. jula angažovane su na području Srebrenice u skladu sa važećim propisanim pravilima i procedurama, čime će dati podršku aktivnostima nadležnih institucija Bosne i Hercegovine i Organizacionom odboru za obilježavanje 25. godišnjice genocida nad Bošnjacima “Sigurne zone UN-a Srebrenica”.\nZadacima koji iziskuju posebne napore prethodile su pravovremene pripreme vojnog personala i materijalno-tehničkih sredstava (MTS) na matičnim lokacijama razmještaja. Planskim izviđanjem terena, definirane su obaveze za sve privremene organizacijske cjeline koje su obuhvatile osiguranje smještaja za učesnike marša, vlastiti smještaj i osiguranje jedinica i MTS-a, saopćeno je iz Ministarstva odbrane BiH.\nZadaci su otpočeli s uspostavljanjem mjesta prenoćišta za sudionike marša na lokaciji Crni vrh, kao i za učesnike marša mira na lokaciji Liplje (općina Zvornik), Pobuđe Mravinci (općina Bratunac) i Potočari (općina Srebrenica).\nTakođer, na dan dženaze, pripadnici OS BiH će asistirati prilikom polaganja cvijećа u “Memorijalnom centru Potočari”.\nTokom izvršenja aktivnosti vodi se računa o provođenju mjera i postupaka za sprečavanje širenja epidemije koronavirusa (COVID – 19), naređenih od institucija odbrane kao i mjere nadležnih organa i institucija entiteta i općina.\nBez obzira na specifičnosti realizacije ovih zadataka, pripadnici OS BiH pokazuju visok nivo profesionalizma i vojnu disciplinu, navodi se u saopćenju Ministarstva odbrane BiH.\nPrethodni članakMarinović: Popravljat ćemo stvari koje nisu dobre, najbitnije je da smo odigrali utakmicu\nSljedeći članakZa 155 maraka pojeftinila potrošačka košarica


UNIQA: Odloženo plaćanje obaveza za osiguranje za klijente starije od 65 godina i klijente koji su delimično ili potpuno ostali bez redovnih prihoda - Sve o osiguranju\n2. aprila 2020.\tVesti 69 Pregleda\nUNIQA osiguranje je omogućilo klijentima starijim od 65 godina i klijentima koji su tokom epidemije virusa COVID-19 delimično ili potpuno ostali bez redovnih prihoda, izmirenje ovih obaveza po završetku vanrednog stanja. Odloženo izmirenje obaveza premije osiguranja dospele tokom vanrednog stanja, nema za posledicu obračun zatezne kamate i ne utiče na ostvarenje prava iz ugovora tokom trajanja vanrednog stanja. Premije osiguranja dospele u periodu trajanja vanrednog stanja, izmiruju se naknadno u periodu od tri meseca po ukidanju vanrednog stanja. Ovim olakšicama se ne produžava važenje osiguranja već samo odlaže plaćanje dospelih premija.\nZa odlaganje dospelih premija osiguranja potrebno je poslati podatke (ime, prezime, JMBG, kontakt telefon) uz Zahtev za odlaganje na info@uniqa.rs ili na telefon 011/20 24 100.\nPrethodni tekst U Srbiji se najmanje u regionu brinu za radno mesto i za ekonomske posledice pandemije\nSledeći tekst Generali besplatno proširuje pokriće svojim klijentima životnog osiguranja i vlasnicima malih i srednjih preduzeća i preduzetnicima od COVID-19\n3. novembra 2015.\t96,554\n12. septembra 2015.\t10,173


Evropa — američka moneta za potkusurivanje u trci s Kinom - Sputnjik Srbija\n20:43 19 Jun 2021\nEvropa — američka moneta za potkusurivanje u trci s Kinom\n07:00 19.08.2019 Preuzmite kraći link\nPriča o tome da je kineska vojna moć postala opasnost za Evropu i da su za obuzdavanje Kine odgovorne SAD je samo izgovor za ubrzano naoružavanje i raspoređivanje američkih raketa srednjeg dometa na azijskom kontinentu.\nDa Kina ima ne samo nameru, nego i u sopstvenim dokumentima zacrtan cilj kojem se vrlo primakla, da u dogledno postane ekonomski najjača zemlja sveta ni za koga odavno nije nepoznanica. O tome svedoči i njen globalni projekat „Jedan pojas — jedan put“. Nije sporno ni da su najvažnija injekcija posustaloj zapadnoevropskoj privredi bile upravo direktne kineske investicije. Međutim, najnovije ocene pojedinih američkih medija da kineska vojna moć predstavlja pretnju za bezbednost i interese evropskih država, svakako je novina koja izaziva zapitanost.\nVašingtonski dnevnik „Hil“ konstatuje da Kina, koja se nekada smatrala neiskorišćenim poljem za evropske investicije i izvoz, danas izaziva zabrinutost u Evropi. Portal daje za pravo generalnom sekretaru NATO-a Jensu Stoltenbergu koji je tokom prošlonedeljne posete Australiji izjavio da nagli rast kineske vojne moći ima posledice za NATO i Evropu u celini.\nAutora članka brine to što Kina više ne želi da bude samo azijska sila, što je Peking jasno stavio do znanja da namerava da proširi svoje prisustvo u mnogim regionima sveta — na Arktiku i u Africi, a istovremeno je očigledan dalji rast kineskih investicija u Evropi, pa i u državama Istočne Evrope i Sredozemlja.\nKina nije osvajač\nPortal navodi da je bitno što je Evropa pokrenula pitanje pretnje koja dolazi iz Kine, naglasivši da to otežava „često neprijateljski stav administracije predsednika SAD Donalda Trampa prema zemljama EU“.\nEU kao američki izgovor za trku s Kinom\nSpoljnopolitički komentator i dobar poznavalac prilika na azijskom kontinentu Borislav Korkodelović nema dilemu da je u pozadini takvih tvrdnji traženje izgovora za nameru da SAD rasporede nuklearne rakete srednjeg dometa na azijskom kontinentu.\n„U ovom trenutku kineska vojska još je u zamašnom procesu reorganizacije i ona ne može da predstavlja pretnju po kontinentalnu Evropu, niti ona ima neke ambicije u tom pogledu. Međutim, čitava istorija Kine govori o tome da je ona, pre svega, zemlja koja nije osvajač. Tu se u stvari više radi generalno o rastu Kine u svetu“, smatra Korkodelović.\nOn za Sputnjik napominje da se autor članka u „Hilu“, inače konzervativnom glasilu, bavi pitanjima revizionizma, kako se to naziva u američkoj literaturi, a u stvari je reč o preraspodeli moći koja je u toku na globalnom planu — o jačanju Kine, učvršćivanju pozicije Rusije, odlučnom otporu Irana, rastu i ekonomskom jačanju Indije. Sve to u američkoj političkoj literaturi doživljavaju kao revizionizam, kaže taj spoljnopolitički komentator, ističući da sledbenike takvog razmišljanja imaju i u Evropi, kakav je i generalni sekretar NATO-a Jens Stoltenberg.\nI najnovija događanja u Aziji su upravo posledica procesa preraspodele moći, smatra on.\n„To su, pre svega, događanja u Hongkongu, koja su tipična obojena revolucija. Zatim, to je indijsko ukidanje poluautonomnog statusa Kašmira i treća stvar koja će biti vrlo interesantna u narednim nedeljama je sporazum SAD sa talibanima i eventualno vlastima u Kabulu o povlačenju više hiljada američkih vojnika iz Avganistana, iz rata koji je, praktično, zaboravljen, gde će SAD na neki način priznati da su ga izgubile“, objašnjava sagovornik Sputnjika.\nOtuda, u trenutku krupnih dešavanja u Aziji, Stoltenbergov put u azijsko-pacifički region pada samo nekoliko dana pošto ga je posetio i američki sekretar za odbranu Mark Esper. Obojica su, kako podseća Korkodelović, upozorila na rastuću moć Kine, komentarišući to iz vojničkog ugla.\nZajednički nastup SAD i NATO prema Kini\nKorkodelović ukazuje na još jedan značajan momenat — na istupanje SAD iz Sporazuma sa Rusijom o ograničavanju raketa srednjeg dometa, koje je došlo pošto je Kina, koja nije bila deo tog sporazuma, počela da ih proizvodi.\n„Amerikanci su, to je sve očiglednije, istupili iz Sporazuma sa Rusijom kako bi imali odrešene ruke u Aziji i u odnosu na Kinu. Kina nije bila potpisnik tog sporazuma između Regana i Gorbačova, ali Kina kaže: ’Mi imamo znatno manje raketa nego što ih imaju Amerikanci i Rusi‘. Procene su da Kina ima 290 nuklearnih bojevih glava u poređenju sa 1.600 ruskih i 1.750 američkih“, napominje naš sagovornik.\nAmerička balistička raketa srednjeg dometa "Peršing 2"\nPrema njegovim rečima, SAD trenutno imaju dobar izgovor da ubrzaju raspoređivanje svojih raketa srednjeg dometa u kontinentalnom delu Azije.\n„Čitava priča časopisa ’Hil‘, i ne samo njegova, o kineskoj opasnosti po Evropu je u stvari izgovor za ubrzano naoružavanje SAD i raspoređivanje raketa srednjeg dometa na azijskom kontinentu. Esper je rekao da bi želeo da to bude ostvareno narednih meseci, ali taj proces je duži. Sa njim se slaže i Stoltenberg, tako da je to u stvari zajednički nastup NATO-a i vojnih krugova SAD prema NR Kini“, izričit je Korkodelović.\nOn podseća da je Peking upozorio Australiju, Južnu Koreju i Japan da ne ulaze u takve aranžmane sa Vašingtonom, zato što je Kina spremna da na svaki mogući način odgovori na takve izazove.\nNa pitanje u kojoj meri je sve to deo predizborne kampanje u Americi, jer je za vojno jačanje Kine optužen Tramp, pošto nije bio dovoljno odlučan da je zaustavi, Korkodelović odgovara da je to nesporno usmereno protiv politike koju američki predsednik pokušava da vodi.\nTramp je, pre svega, čovek poslovnih krugova koji je pokušao da SAD izvuče iz nekoliko ratova, od kojih je samo avganistanski koštao bilion dolara. Ti ratovi su mnogo koštali američku privredu, koju bi on da podstakne, ali vojno-industrijski kompleks ne podržava takav pristup, zaključuje sagovornik Sputnjika.\nrakete srednjeg dometa, vojna moć\n20:31 Snažna eksplozija u Čačku, ponovo u „Slobodi“ /video, foto/


Rolan Garos: Slavila Krejčikova, Đoković igra za titulu sutra od 15 časova | Novosadski informativni portal 021\nOvo je najveći uspeh za češku teniserku i prvi grend slem trofej u karijeri.\nKrejčikova, 33. igračica sveta, pobedila je Ruskinju, 32. na WTA listi, nakon sat i 56 minuta igre.\nU prvom setu Krejčikova je uspela tri puta da oduzme servis Ruskinji i lako ga reši u svoju korist sa 6:1. Pavljučenkova je istom merom odgovorila u drugom setu, ovoga puta ona je uspela Čehinji da oduzme tri servisa i ubedljivo slavi sa 6:2.\nU odlučujućem setu Krejčikova je dva puta napravila brejk dok je protivnici dozvolila samo jedan i tako privela set i meč kraju sa 6:4.\nU muškom finalu, sutra se sastaju Novak Đoković i Grk Stefanos Cicipas. Meč počinje u 15 časova.\nPre njih, od 11:30h igraće se finale u konkurenciji ženskih dublova.\nRolan Garos: Cicipas nakon pet setova savladao Zvereva za finale\nŠpanska teniserka Paula Badosa doživela je toplotni udar tokom današnjeg meča protiv Čehinje Marekte Vondroušove, zbog čega je morala da preda četvrtfinalni duel na Olimpijskim igrama u Tokiju.\nOI: Džudista Majdov izgubio u prvom kolu\nOI: Veslači Vasić i Mačković u finalu\nOI: Plivač Barna bez plasmana u finale trke na 100 metara slobodno\nSrpski plivač Andrej Barna nije uspeo da se plasira u finale trke na 100 metara slobodnim stilom na Olimpijskim igrama u Tokiju.\nOI: Basketaši Srbije protiv Rusije u polufinalu\nReprezentacija Srbije u basketu tri na tri igraće u sredu polufinalni meč na Olimpijskim igrama u Tokiju protiv selekcije Rusije.\nSvetska automobilska federacija prihvatila je zahtev Red Bula da se ponovo preispita odluka oko kazne vozaču Mercedesa Luisu Hamiltonu, nakon incidenta na trci za Veliku nagradu Velike Britanije.\nVIDEO: Đoković vatreno navijao za Milicu Mandić u finalu\nNajbolji teniser sveta Novak Đoković ispratio je finale u kom je Milica Mandić osvojila zlatnu medalju.\nVIDEO: Marokanski bokser na OI pokušao rivalu da odgrize uvo\nBokser iz Maroka Junes Bala našao se u centru pažnje, ali ne zbog dobrog rezultata ili bilo čega lepog i pozitivnog.\nFOTO Treća medalja za Srbiju: Milica Mandić osvojila zlato\nMilica Mandić osvojila je danas zlatnu medalju na Olimpijskim igrama u Tokiju.\nDvostruki australijski osvajač srebrne olimpijske medalje u kajaku, Nejtan Bagali, zajedno sa svojim mlađim bratom osuđen je na 20 godina zatvora zbog pokušaja krijumčarenja kokaina.\nSrpski plivač Andrej Barna plasirao se danas u polufinale Olimpijskih igara, u disciplini 100 metara slobodno.\nTeniser Miomir Kecmanović završio je danas učešće na Olimpijskim igrama u Tokiju.\nOI: Basketaši Srbije neporaženi pred polufinale\nReprezentacija Srbije u basketu tri na tri pobedila je danas takmičare iz Rusije i sa maksimalnim učinkom završila prvu fazu Olimpijskih igara.\nOI: Milica Mandić u finalu, obezbedila još jednu medalju\nSrpska tekvondoistkinja Milica Mandić plasirala se u finale Olimpijskih igara u Tokiju.\nOI: Srpske odbojkašice ubedljive protiv Japana\nŽenska odbojkaška reprezentacija Srbije ostvarila je danas novu pobedu na Olimpijskim igrama.\nOI: Milica Mandić u polufinalu\nReprezentativka Srbije u tekvondou Milica Mandić plasirala se u polufinale takmičenja na Olimpijskim igrama u Tokiju, pošto je pobedila Poljakinju Aleksandru Kovalčuk sa 11:4.\nOI: Vaterpolisti Srbije ubedljivo pobedili Kazahstan\nVaterpolo reprezentacija Srbije pobedila je danas Kazahstan sa 19:5 (4:2, 3:1, 6:2, 6:0), u utakmici drugog kola Grupe B na Olimpijskim igrama u Tokiju.\nOI: Tekvondistkinja Mandić u četvrtfinalu\nReprezentativka Srbije u tekvondou Milica Mandić plasirala se danas u četvrtfinale u kategoriji preko 67 kilograma na Olimpijskim igrama u Tokiju, pošto je pobedila Kenijku Fejt Ogalo sa 13:0.\nOI: Strelci Arunović i Mikec bez bronze\nReprezentativci Srbije u streljaštvu Zorana Arunović i Damir Mikec nisu uspeli da osvoje bronzu u disciplini miks vazdušni pištolj 10 metara na OI u Tokiju, pošto su izgubili od ukrajinskog para 12:16\nOI: Džudistkinja Obradović izgubila u prvom kolu\nReprezentativka Srbije u džudou Anja Obradović nije danas uspela da se plasira u drugo kolo takmičenja na Olimpijskim igrama u Tokiju pošto je izgubila od Holanđanke Jul Fransen sa 0:10.\nNekadašnji fudbaler Crvene zvezde Ivan Toplak preminuo je u 90. godini u Mariboru, saopštio je danas taj klub.


neonacisti - Sputnjik Srbija\n14:50 24 Jun 2021\nRusija: FSB privela 14 pripadnika ukrajinske neonacističke organizacije „M.K.U.“ /video/\nRuska Federalna služba bezbednosti (FSB) privela je u Saratovu 14 pripadnika ukrajinske neonacističke organizacije „M.K.U.“, koja poziva na organizaciju terorističkih napada u Rusiji, navodi se u saopštenju Centra za odnose sa javnošću FSB Rusije.\nKremlj: Neonacisti dižu glavu u evropskim zemljama\nPortparol Kremlja Dmitrij Peskov objasnio je reči ruskog lidera na paradi o „kaznenim odredima“, napominjući da se neonacisti dižu glavu u evropskim zemljama.\nRuski senator: Vlast u Kijevu preuzimaju nacionalisti\nMarš neonacista u Kijevu u znak sećanja na SS diviziju „Galicija“ svedoči o tome da vlast u Ukrajini preuzimaju nacionalisti, pristalice Stepana Bandere izjavio je za Sputnjik prvi zamenik predsedavajućeg Odbora za međunarodne poslove Saveta Federacije Rusije Vladimir Džabarov.\nUkrajinski neonacisti obećali rat u Moskvi /foto, video/\nUčesnici marša ukrajinskih neonacista u Kijevu, posvećenog godišnjici stvaranja SS divizije „Galicija“, objavili su da su spremni da ratuju u Moskvi, prenosi portal „Strana“.\nFSB privela pripadnike ukrajinskih neonacista koji su pripremali eksplozije /video/\nFederalna služba bezbednosti Rusije (FSB) privela je 16 članova ukrajinske omladinske radikalne organizacije „MKU“, koji su pripremali eksplozije i oružane napade.\nFSB privela pristalice ukrajinskih neonacista/video/\nRuska Federalna služba bezbednosti privela je u Gelendžiku i Jaroslavlju 14 pripadnika ukrajinske neonacističke organizacije „M.K.U.“, čiji je lider prošle godine pozivao na organizaciju terorističkih napada u Rusiji.\nNeonacisti ili milijarderi: Ko je u stvari iskoristio pandemiju da uveća uticaj i moć\nGeneralni sekretar UN Antonio Gutereš upozorio je da su bela supremacija i neonacistički pokreti postali transnacionalna pretnja i da su iskoristili pandemiju virusa korona da povećaju svoj uticaj. On, pak, ne vidi kao opasnost desetak najmoćnijih ljudi u svetu koji su u godini pandemije uvećali svoje bogatsvo za više od 500 milijardi dolara.\nRazbijena opasna banda neonacista\nKriminalistička služba Beča zadala je težak udarac neonacističkoj sceni, a uhapsila je i jednog od glavnih neonacista u zemlji.\nDeset bronzanih vukova: Instalacija koja je Nemačku digla na noge\nU zemlji u kojoj su nacistički simboli zabranjeni, u Kemnicu je osvanula instalacija od 10 bronzanih vukova sa nacističkim pozdravom, što je veoma neobično, javlja Bi-Bi-Si.\nHapšenja u Nemačkoj zbog nacističkog pozdrava\nNemačka policija saopštila je da je pokrenuta istraga protiv deset osoba koje su na protestu levičara i desničara u gradu Kemnicu, u ponedeljak, 27. avgusta, dizale ruke u nacistički pozdrav, javio je Rojters.\nRacije među nemačkim neonacistima dovele do dramatičnog otkrića\nU racijama izvršenim među desničarskim ekstremistima, nađene su liste sa imenima i adresama oko 25.000 političkih protivnika desničara, piše „Dojče vele“ i dodaje da nije jasno koliko su ljudi koji su se našli na tim listama zaista ugroženi.\nPolicija pretresla kuće neonacista u Nemačkoj\nNemačka policija pretresla je kuće osumnjičenih pripadnika organizacije krajnje desnice „Građani Rajha“ u Berlinu i u pokrajinama Brandenburg i Tiringija u potrazi za naoružanjem.\nNeonacisti napali zgrade ruskih banaka i kulturnog centra u Kijevu\nPripadnici neonacističke grupe „Organizacija ukrajinskih nacionalista“ (zabranjena u Rusiji) razbili su prozore i oštetili vrata zgrade Rosotrudničestva (Ruski centar nauke i kulture) u Kijevu. Oni su na prozore bacali metalne predmete, jaja i kamenje.\nHaos u Geteborgu: Sukob neonacista i antifašista, desetine uhapšenih\nDesetine ljudi uhapšeno je danas u sukobu neonacista i antifašista sa policijom, a tokom marša ekstremnog desničarskog pokreta Nordijski otpor u Geteborgu, saopštila je policija.\n„Ovo mogu da gledam čitav dan“: Šta se desi kada Afroamerikanac naiđe na neonacistu\nMuškarac s nacističkom trakom, na kojoj je nacrtana svastika, šetao je američkim gradom Sijetlom i nije se najbolje proveo, jer ga je nokautirao jedan prolaznik.\nDa li će prodaja Hitlerovih gaća izazvati nove nemire u SAD (foto)\nNa krilima protesta neonacista i propagatora dominacije bele rase u Šarltosvilu u Virdžiniji, ludilo je počelo da se širi Amerikom. Hitlerovo donje rublje sa monogramom prodaje aukcijska kuća „Aleksander Historikal Aukšns“ u Česapiku u državi Mariland. Onlajn aukcija počinje 13. septembra.\n„Sila i odlučnost“: Hitler ponovo među Mađarima\nEvropa je pokazala toleranciju prema manjinama i doseljenicima. Desetine miliona Arapa, Afrikanaca i Roma neće biti tolerantno kad shvate da su demografski jači, poruke su sa mitinga u Budimpešti.\nDok Turci osvajaju Nemačku kao Albanci Kosovo, kukasti krst maršira na Berlin\nMada su izbori u septembru, Berlin već strepi od desničarske organizacije Alternativa za Nemačku koja iza sebe okuplja ideologiju od koje Nemci žele da pobegnu. Ta stranka sabira ultradesničarske snage u Nemačkoj, a ako su sadašnje ankete približno tačne, na putu je da u septembru uđe u Bundestag i možda bude treća ili četvrta partija u zemlji.\nNemačka: Neonacistički paravojni kampovi u šumama\nNemačka antiteroristička policija otkrila je mrežu neonacističkih paravojnih kampova za obuku koji su skriveni u šumama, piše britanski „Indipendent“.\n14:31 Američki predlog za Gazivode: Da li će srpsko jezero biti podeljeno kao reka Kolumbija\n14:30 Rusija spremna da isporuči Belorusiji sisteme S-400\n14:26 Predstavnici Albanaca iz Bujanovca, Preševa i Medveđe žalili se Kurtiju na vlasti Srbije /foto/\n14:22 Srbija nije ni pomišljala da uvodi sankcije Rusiji — niti će\n14:20 Terzić otkrio detalje razgovora sa Vučelićem


18. oktobar, 19.30 – FILMSKA PROJEKCIJA I PREDAVANJE: Rokenrol pre i posle Altamonta | Fondacija za omladinsku kulturu Danilo\n18. oktobar, 19.30 – FILMSKA PROJEKCIJA I PREDAVANJE: Rokenrol pre i posle Altamonta\nJedan od retkih univerzalnih, globalnih jezika XX veka je jezik pop kulture. Ako ne o temama globalnog otopljenja, svetske ekonomske krize ili teheranske revolucije, na svakoj tački zemljine kugle možemo uspešno ćaskati o novom fantastičnom imidžu Ledi Gage, Madoninom neuspešnom povratku na scenu, novim obdukcionim detaljima oko smrti Majkla Džeksona ili najavi jubilarne megalomanske turneje Roling Stonsa. Set predavanja o fenomenu pop kulture i njenim korenima ima za cilj otkrivanje nesporne kulturološke i istorijske vrednosti muzičkih trendova i njihovu implementaciju na svakodnevni život ljudi širom Sveta. Predavači, koji će podeliti svoje znanje o ovim fenomenima, su ljudi koji su svoj životni i radni vek posvetili popkulturnim pojavama i direktno ili indirektno učestvovali u širenju njihovih poruka na našem prostoru.\nPredavač: Momčilo Moma Rajin (istoričar umetnosti i rok kritičar, Beograd)\nModerator: Petar Mitrić, selektor Festivala evropskog filma, Palić i autor serije predavanja Studije pop kulture\nIstoričar umetnosti i rok kritičar, osnivač i urednik vodećih časopisa za pop kulturu „Džuboks“ i „Ritam“ u nekadašnjoj Jugoslaviji. Početkom 80-tih zajedno sa Nebojšom Pajkićem radio kao urednik programa u beogradskom SKC-u tada kultnom mestu nastanka novog talasa u SFRJ i ključni čovek za uspon grupa Idoli, Šarlo Akrobata i Električni orgazam. Član i osnivač umetničke grupe Aux Maniere koja je radila tokom osamdesetih u Beogradu. Autor dve knjige eseja o rok muzici „Post pop I i II“.\nGIMME SHELTER - Albert Maysles, David Maysles, Charlotte Zwerin (1970)\nTema: Rokenrol pre i posle Altamonta\nJedna od glavnih prekretnica u istoriji rokenrola svakako je koncert u Altamontu 1969. godine, nakon kojeg je celokupan pokret pao u ruke muzičke industrije. Altamont, predgrađe San Franciska, bio je poprište najvećeg koncerta u dotadašnjoj istoriji rokenrola sa vodećim muzičkim zvezdama tog vremena predvođenog grupom The Rolling Stones, koji su ujedno bili i organizatori. Kompletan događaj je bio besplatan što je privuklo više od 300.000 ljudi iz cele Kalifornije. Koncert je prekinut zbog ubistva mladića iz publike od strane pripadnika Anđela pakla (Hell's Angels) koji su bili angažovani kao obezbeđenje. Kasnije se ispostavilo da je tokom koncerta poginulo još troje ljudi usled raznih okolnosti. Nakon ovog koncerta rokenrol pada u nemilost javnosti i medija, a njegov koncept slobode ostaje ukaljan, da bi uskoro postao plen industrije zabave uz strogo određena tržišna pravila.\nDokumentarni film GIMME SHELTER u istoriji stoji kao jedan od najboljih rokenrol filmova ikada, kao i autentično svedočenje o nemilom događaju iz 1969. godine.


Dekijeva premijera na Marakani, Lalatović partibrejker? - Sportske.net\nOvaj vikend u Srbiji obeležiće duel Crvene zvezde i Vojvodine na našem najvećem stadionu, danas u 18.00.\nStanković o susretu sa starim prijateljem: "Na terenu bih zaboravio i rođenog brata!"Stanković o susretu sa starim prijateljem: "Na terenu bih zaboravio i rođenog brata!"Zvezda još uvek nije na vrhuncu forme, kapiten zove na derbi!Zvezda još uvek nije na vrhuncu forme, kapiten zove na derbi!Velika glavobolja za Stankovića, ko će predvoditi napad Zvezde u Večitom derbiju?\nNe samo da će to biti derbi 22. kola Linglong Superlige, već će ovaj meč ostati upamćen i kao prva utakmica Dejana Stankovića na ''Marakani'', u ulozi Zvezdinog trenera.\nSam taj podatak dovoljno govori šta od ove utakmice očekuju u Crvenoj zvezdi. U najkraćem, crveno-beli žele da ovo bude pravi fudbalski spektakl, sa velikim brojem navijača i da Stanković na svojoj trenerskoj premijeri na Zvezdinom stadionu ostvari pobedu, koja bi značila još jedan korak bliže osvajanju nove šampionske titule. U prilog tome i informacija da su u Crvenoj zvezdi odlučili da snize cene ulaznica za ovu utakmicu, kako bi Stankovićev tim imao što veću podršku.\nNaš proslavljeni fudbaler je zvanični debi imao u prošlom kolu protiv Čukaričkog na Banovom brdu, gde je Zvezda trijumfovala sa 2:0, a ono što posebno raduje Zvezdine pristalice jeste Stankovićevo opredeljenje da ovog proleća veću šansu pruža mladim igračima, od kojih se već ističu Veljko Nikolić, Željko Gavrić i Njegoš Petrović, koji su bili u glavnim ulogama protiv Čukaričkog i najzaslužniji za ostvareni trijumf. Već se vidi da je Stanković svojim dolaskom uneo neku novu energiju u igru Crvene zvezde, i sami igrači to ističu i svi imaju ogromnu želju da se dobrim partijama dokažu novom treneru.\nAli, u subotu će se nešto pitati i ekipa Vojvodine.\nAko je Stanković uneo novu energiju u Zvezdin tim, isto to se može reći i za Nenada Lalatovića, koji je letošnjim povratkom na ''Karađorđe'', uspeo da probudi novosadsku ''Staru damu'' iz dvogodišnje letargije tokom koje je bila daleko od plasmana na evropsku scenu.\nI on je poznat kao neko ko se ne libi da najtalentovanijim igračima ukaže poverenje, a Vojvodina se može pohvaliti sa velikim brojem mladih i kvalitetnih fudbalera koji uz Lalatovića imaju priliku da vrlo brzo dođu do punog izražaja. Jesenas se od tih igrača posebno izdvojio 19-godišnji Mirko Topić, za koga je Zvezda već pokazala ozbiljno interesovanje, ali uprava Vojvodine, a ni sam fudbaler, ne žure sa njegovim transferom.\nLalatovićeva ljubav prema Crvenoj zvezdi nikada nije bila sporna, jer se u tom klubu afirmisao kao igrač, a vodio ju je i kao trener u njenim najtežim danima, kada je Zvezdu opterećivala velika finansijska kriza. Ipak, to ne znači da u subotu neće učiniti sve da sa Vojvodinom napravi veliki podvig i možda pokvari raspoloženje Stankoviću i beogradskim crveno-belima.\nTokom trenerske kaijere mu je to već uspelo u vreme njegovog prethodnog mandata na klupi Vojvodine, u maju 2016. godine, kada je u prvenstvenoj utakmici slavio sa ''Lalama'' sa 3:1 na ''Marakani'', pa će Stanković u subotu imati dosta razloga za oprez, kako mu Lalatović ne bi pokvario planove.


Stigao hitan odgovor Brisela na protest Srbije | Skandalozno\nEvropski komitet regiona uklonio je sa festivala “Evropa” dva panoa sa štanda “Kosova” na kojima su bili simboli takozvanog Kosova — grb i naziv “Republika Kosovo”.\nU Evropskom komitetu regiona kažu da panoi sa državnim simbolima takozvanog Kosova neće biti korišćeni tokom trajanja festivala u Briselu.\nMisija Republike Srbije pri EU obaveštena je da je Evropski komitet regiona — Odeljenje za proširenje, uklonio dva panoa sa štanda “Kosova” sa kosovskim simbolima.\nDo ovog poteza EU institucije došlo je pošto je Misija Republike Srbije pri EU uložila protestnu notu predsedniku Evropskog komiteta regiona Karlu-Hajncu Lambercu, povodom korišćenja državnih simbola tzv. Kosova na festivalu “Ponosan na moj region i njegovu kulturu” koji se održava u Briselu.\nU noti je istaknuto da Republika Srbija očekuje od Komiteta regiona da u potpunosti poštuje statusnu neutralnost EU u pogledu Kosova i Metohije i da ukloni sve promotivne dokumente koji sadrže simbole takozvanog Kosova.\nIz Evropskog komiteta regiona stiglo je i uveravanje da se pomenuti panoi neće naći na istom štandu ni sutra, kada će se ju okviru manifestacije otvorenih vrata evropskih institucija predstaviti i različiti regioni Evrope.\nZa Kosovo i Metohiju ovo je prvi put da su se prijavili za učešće na pomenutoj manifestaciji.\nBudite prvi sa komentarom na članku "Stigao hitan odgovor Brisela na protestnu notu Srbije zbog Kosova"


Internet marketing - Progressive Media\nIzrada mobilnih aplikacija – Ios android\nHome / Usluge / Internet marketing\nKada je internet marketing u pitanju, tu ćemo biti vrlo direktni – vaši kupci su na internetu i ovakav vid marketinga vam definitivno treba.\nKoristili usluge naše ili neke druge agencije, ovakav vid marketinga je na neki način i dalje u razvoju, što znači da u ovom trenutku on za minimalna ulaganja daje maksimalne rezultate. Na vama je da odaberete stručan tim koji će vas savršeno voditi kroz ovo putovanje.\nCilj je da na vreme predvidite prednosti internet marketinga i ispozicionirate sebe kod kupaca na internetu, pre nego to uradi vaša konkurencija.\nVaš cilj je da budete više rangirani na Google pretraživaču u odnosu na vašeg direktnog konkurenta, kako vam ne bi odnosio posete, kupovine. Jedan od ciljeva je da imate dobar komunikacioni stub na Fejsbuku i Instagramu, društvenim mrežama koje danas koristi u zbiru preko 65% stanovništva u Srbiji i regionu.\nPRINT JE MRTAV\nVaša štamparija će pokušati da vas šarmira i proda vam i dalje letak, bilbord i druga print rešenja i usluge od kojih oni žive, ali zasiguro neće uspedi da vam odgovori, koliko ljudi je vašu poruku pogledalo, pročitalo, ali ni ko su ti ljudi i zašto ste trošili vreme i novac da letak stigne do žena, ako vama trebaju zapravo muškarci.\nTARGETIRANJE JE PREDNOST INTERNETA\nU svakom momentu možemo odabrati na internetu kome ćemo vas oglas prikazivati. Kakva su njegova interesovanja, ali i izmeriti koliko nam treba uloženih sredstava da bi ostvaraili prodaju. Ako prodajete maturske haljine u Beogradu onda je vaš oglas spreman za isporuku ženskim osobama koja žive u Beogradu i okolini i imaju 18 ili 19 godina. Takođe poruku prilagođavamo njima i reči koje pozivaju na akciju. Kroz ovaj mikro primer pokušali smo da vam prikažemo kako internet štedi vaš novac.


RSE: U Srbiji “vaskrsli” trobojku za SPC u Crnoj Gori - Društvo - Dnevni list Danas\nPočetna » Društvo » RSE: U Srbiji “vaskrsli” trobojku za SPC u Crnoj Gori\nRSE: U Srbiji “vaskrsli” trobojku za SPC u Crnoj Gori\nKomunalna milicija u Beogradu, kao ni Ministarstvo unutrašnjih poslova (MUP) do sada nisu reagovali na kampanju oslikavanja murala u bojama srpske trobojke na ulicama u gradovima širom Srbije, uprkos tome što su neki od murala praćeni porukama sa elementima govora mržnje.\n4Piše: RSE 21. februara 2020. 16.18\nĆutanje MUP-a i Komunalne milicije\nOslikane crveno-plavo-bele trobojke, koje simbolizuju srpsku zastavu iz vremena vladavine crnogorskog kralja Nikole s početka 20. veka, pojavile su se u više beogradskih opština, kao i u Novom Sadu, Kragujevcu, Nišu, Užicu, Čačku, Sremskim Karlovcima, prenosi Radio Slobodna Evropa.\nU beogradskom naselju Senjak poruka „Milo šiptare, ne damo ti svetinje“ ispisana je preko boja zastave Srbije.\n„Mi tu fakat govorimo o nečemu što je grafit mržnje (eng. hate graffitti), dakle o nečemu što je tu da nekoga uvredi i obeleži na određeni način. Biti Albanac u ovom društvenom kontekstu je jednako uvredi i ovde se reč ’Šiptar’ očigledno koristi na način koji bi trebalo da bude uvredljiv“, kaže za Radio Slobodna Evropa (RSE) Andrijana Danilović, slikarka koja se u svom doktorskom radu, između ostalog, bavila i grafitima i drugim simbolima u javnom prostoru.\n„Za grafite mržnje bi trebalo da budu nadležne što komunalne, što policijske službe. Komunalne službe, nažalost, ne prave nikakvu distinkciju između grafita mržnje i grafita druge sadržine, dok naš Krivični zakon i te kako prepoznaje grafit mržnje kao vid govora mržnje u javnom prostoru. Tim pre bih prišla zaključku da se radi o nečemu što je državno sponzorisana akcija, samim tim što su službe koje bi trebalo da budu nadležne za tu vrstu intervenisanja u javom prostoru u ovom slučaju apsolutno ne mešaju u svoj posao“, objašnjava Danilović.\nKrivični zakon Republike Srbije u članu 387, stav četiri kaže: „Ko širi ili na drugi način učini javno dostupnim tekstove, slike ili svako drugo predstavljanje ideja ili teorija koje zagovaraju ili podstrekavaju mržnju, diskriminaciju ili nasilje, protiv bilo kojeg lica ili grupe lica, zasnovanih na rasi, boji kože, verskoj pripadnosti, nacionalnosti, etničkom poreklu ili nekom drugom ličnom svojstvu, kazniće se zatvorom od tri meseca do tri godine.”\nIz Ministarstva unutrašnjih poslova nisu odgovorili na pitanje RSE da li će policija reagovati povodom uvredljivih parola koje su na račun predsednika Crne Gore Mila Đukanovića ispisane na zidu kod okretnice autobusa u beogradskom naselju Senjak.\nĆutanjem su nam odgovorili i u beogradskom Sekretarijatu za poslove komunalne milicije, u čijoj nadležnosti je i čišćenje grafita, koje smo pitali da su upoznati sa uličnom akcijom oslikavanja trobojki i grafita koji imaju elemente govora mržnje u javnom prostoru Beograda.\nOpština Stari grad: Ne izdajemo dozvole za slikanje murala\nTrobojke su oslikane u više beogradskih opština, a uz neke od njih ispisane su poruke „Ne damo svetinje“ i „Crna Gora i Srbija, to je jedna familija“.\nOsim trobojki, na pojedinim mestima je naslikan i takozvani krstaš, ratna zastava sa crvenim poljem u čijem središtu je beli krst, koja se povezuje i sa Kosovskim bojem iz 1389. godine.\nIspred Ambasade Crne Gore u Ulici kneza Mihaila već nedeljama su oblepljeni plakati u bojama trobojke, a u crveno-plavo-belu boju je nedavno ofarban i prilaz čuvenom Brankovom mostu u Beogradu, koji pripada centralnoj gradskoj Opštini Stari grad.\nU toj opštini su nam rekli da oni nemaju nadležnosti kada su u pitanju dozvole za iscrtavanje murala.\n“Kada je reč o stambenim zgradama, neophodna je saglasnost stanara, odnosno stambene zajednice. Ukoliko je objekat ili zgrada pod zaštitom, potrebna je saglasnost Zavoda za zaštitu spomenika kulture. U konkretnom slučaju se ne radi o zgradi, nego ogradi, bedemu koji pripada mostu, pa se ne primenjuju opšta pravila kao za zgrade. Za dodatne informacije uputila bih Vas na Sekretarijat za stambene i komunalne poslove grada Beograda”, navodi u pisanom odgovoru Nevenka Grozdanović, iz Službe za odnose sa javnošću Opštine Stari grad.\nDizanje tenzija na zidovima\nIako autori murala nisu potpisani, beogradski mediji su ranije pisali da je trobojku na Brankovom mostu oslikala navijačka grupa „Delije“.\nTakođe, na Instagram profilu „Ultras Serbia“, na kome se objavljuju slike različitih navijačnih grupa, se redovno ažuriraju fotografije sa novim trobojkama, uz poruku da je u toku „akcija farbanja u nacionalne boje ulica, krajeva i gradova u znak podrške braći koja u Crnoj Gori vode borbu svakog dana“.\nSociolog Aleksej Kišjuhas kaže za RSE da kampanju oslikavanja trobojki vidi kao izraz bunta nacionalistički raspoloženog sloja društva, koji je s jedne strane ekonomski osiromašen, a s druge frustriran zbog izgubljenih ratova tokom devedesetih godina prošlog veka.\n„U situaciji u kojoj su ljudi zanemareni i osiromašeni, jedino što vam preostaje jeste da farbate neke zidove u bojama nacionalne zastave i da na temelju toga doživite neka pozitivna osećanja pripadnosti nečem širem i većem nego što je to zaista slučaj“, objašnjava Kišjuhas.\nZa Andrijanu Danilović ova akcija predstavlja demonstraciju moći, s ciljem da se taj način percepcije problema predstavi kao mnogo masovniji nego što jeste.\n„Poenta i funkcija tih murala je da stvore neku vrstu tenzije, odnosno ’hajpa’ koji će tu temu činiti relevantnijom za svakodnevni život pojedinca u čijem prostoru nastaje, nego što ona objektivno jeste“, smatra Danilović.\nKako je počelo oslikavanje trobojki?\nKampanja oslikavanja trobojki počela je u januaru u Crnoj Gori, kao odgovor pristalica Srpske pravoslavne crkve (SPC) u toj zemlji na usvajanje Zakona o slobodi veroispovesti krajem prošle godine.\nTaj zakon je za SPC sporan zbog člana koji propisuje da verske zajednice moraju da dokažu vlasništvo nad crkvenom imovinom u Crnoj Gori koja se sagrađena ili je bila u državnoj svojini do 1918. godine. Ukoliko takvih dokaza nema, ta imovina će se smatrati državnom.\nU SPC ne prihvataju objašnjenja iz vlasti gde podsećaju da će se Zakon primenjivati na sve verske zajednice u Crnoj Gori.\nUsledile su protestne litije koje se organizuju u gradovima širom Crne Gore, a prelile su se i u Srbiju i delove Bosne i Hercegovine u kojoj živi srpsko stanovništvo. Na litijama u Srbiji su osim crkvenog sveštenstva učestvovali i pripadnici navijačkih grupa.\nSrbija nije odstupila od velikosrpske politike\nU beogradskim medijima se kampanja oslikavanja trobojki i zastava krstaša izveštava kao o novom vidu otpora crnogorskom režimu koji zakonom pokušava da oduzme crkvenu imovinu. Tako „Informer“, tabloid blizak vlasti, 30. januara donosi naslov: „Milo, gledaj kako deca brane veru prađedovsku! Trobojke preplavile Crnu Goru!”, a tabloid “Kurir” 8. februara donosi tekst pod naslovom – “Spektakl u Beranama! Ovako Vasojevići brane svetinje: Desetinama baklji osvetlili srpsku trobojku”.\nGotovo trideset godina od izbijanja ratova na prostoru bivše Jugoslavije, čini se da se Srbija nije mrdnula dalje od velikosrpske politike iz tog perioda, kaže Aleksej Kišjuhas.\nOn žilavost nacionalizma u Srbiji objašnjava upravo tom činjenicom da srpsko društvo nije nikada jasno raskrstilo sa nacionalističkom politikom koja ju je uvela u ratove devedesetih.\n„Pošto se to nije dogodilo, imamo nove generacije mladih ljudi koje ’jašu’ na istoj vrsti priče kao pre tridesetak godina, dok društva u našem okruženju odlaze napred, razvijaju se i pre svega se posvećuju svom unutrašnjem razvoju, a ne razmatranjima problema pripadnika srpskog etniciteta u Hrvatskoj, Bosni i Hercegovini, na Kosovu i u Crnoj Gori“, zaključuje Kišjuhas.\nUsvajanje Zakona o slobodi veroispovesti zaoštrilo je i diplomatsku retoriku između Srbije i Crne Gore. Srpski šef diplomatije Ivica Dačić je 5. januara javno pozvao državljane Srbije crnogorskog porekla da se izjasne o aktuelnim dešavanjima u Crnoj Gori, natuknuvši da bi, u slučaju odgovora koji nije po volji zvaničnog Beograda, mogli izgubiti srpsko državljanstvo.\nO ovoj temi oglasio se i ministar zdravlja Srbije Zlatibor Lončar koji je početkom februara izjavio da u Srbiji na mnogo vodećih mesta ima Crnogoraca „koji ne znaju da pričaju srpski“, a na pitanje novinara TV O2 da li ih ima i u zdravstvu, Lončar je rekao – „gledam da ih nema“.\nTek nakon što ga je predsednik Srbije Aleksandar Vučić „zamolio“ da se izvini, Lončar je rekao da mu je žao ako se neko osetio uvređen ili diskriminisan zbog njegove izjave.\nSam Vučić je 12. januara izjavio da želi da razgovara sa crnogorskim zvaničnicima, ali da, kako je naveo, neće sklapati dogovore na štetu srpskog naroda u toj zemlji.\nCrna Gora, SPC, SrbijaBeograd\nU Severnoj Makedoniji za prethodna 24 sata umrlo petoro, 29 novoinficiranih korona virusom\nKorona virus: Još tri žrtve u Srbiji – u Španiji ponovo raste broj žrtava, Boris Džonson stabilno\n21. februara 2020. u 18.06\nCrtanje trobojki ne može biti nikakav prestup, pojedine parole koje jesu uvreda moraju se osuditi ali huškanje režimskih, poltronskih medija je direktno mešanje u unutrašnje stvari druge države. Sve što ima neki smisao ništarije obesmisle i ukaljaju.\nJošmalou srbiji kaže:\n21. februara 2020. u 18.14\nRSE: Srbi crtaju sviju zastavu i pevaju svoje pesme tamo gde žive pa gde to ima šmrc,šmrc pa to je nepravda…šmrc,šmrc(plač ucviljene i nepravdom pogođene RSE)\n22. februara 2020. u 06.41\nZiveli desnicari svih nacija.Jedino oni mogu da spase svet.\ncomrade Stalin disapproves kaže:\n27. februara 2020. u 15.19\nSrbovanje srbadije bode oči svim liberalno orijentsanim levim snagama


Sednica Vlade Srbije: usvojeno Pismo o namerama dogovoreno sa MMF – Balkanekspresrb.rs\nSednica Vlade Srbije: usvojeno Pismo o namerama dogovoreno sa MMF\n15/08/2016 Off By\nVLADA Srbije usvojila je na današnjoj sednici Zaključak kojim se usvaja Pismo o namerama.\nOvim se prihvataju revidirani ciljevi i mere ekonomske politike za period 2016-2017. godine, dogovoreni sa Međunarodnim monetarnim fondom a u okviru četvrte i pete revizije aranžmana iz predostrožnosti kao i teksta Memoranduma o ekomomskoj i finansijkoj politici sa tehničkim memomrandumom o razumevanju.\nSrbija se ovim dokumentom obavezala da ostaje posvećena sprovođenju mera predviđenim aranžmanom. U njemu je opisan dosadašnji napredak i dat pregled ekonomskih mera koje predstoje. Srbija je uspešno realizovala i premašila dosadašnje ciljeve u vezi sa fiskalnim deficitom i primarnim tekućim rashodima, ostvarila znatan napredak u reševanju pitanja strateških važnih državnih preduzeća i smanjila fiskalne neravnoteže.\nU pismu je, pored dobrih rezultata, istaknuta namera nove Vlade Srbije da ostane posvećena politikama o okviru ovog programa. Izvršni bord direktora će 30. avgusta doneti zaključak četvrte i pete revizije koja je završena tokom poslednje posete Misije MMF-a Beogradu.(Press Vlade)♦\nTagsMMF Sednica Vlade\nPalma traži da Srbija tuži Hag zbog ubistva Miloševića


Izveštaj o poseti delegacije IPFI – OFPS\nIzveštaj o poseti delegacije IPFI\nObjavljeno 7. Jul, 2009\nO.F.P.S. – Društvo za kolektivno ostvarivanje prava proizvođača fonograma je u prvoj polovini 2009. godine učinilo krupne korake u proširivanju međunarodne saradnje i podizanju ugleda Organizacije u svetu.\nNakon posete MIDEM-u, najvećem svetskom sajmu muzike u Cannes-u, iniciranja pregovora i potpisivanja mnogih bilatelarnih ugovora sa srodnim društvima (RFA iz Rusije, PPl iz Engleske i EFU iz Estonije), OFPS je kraj prve polovine 2009. godine obeležio i višednevnom radnom posetom delegacije IFPI na čelu sa G. Anne Seving-om, specijalnim savetnikom predsednika IFPI-ja za region istočne Evrope.\nIFPI – (International Federation of Phonographic Industru) je globalna krovna organizacija proizvođača fonograma koja ima preko 1600 članova među kojima su četiri velike ‘Major” kompanije. IFPI zastupa interese celokupnog svetskog repertoara proizvođača fonograma.\nRadna poseta u trajanju od dva dana je iskorišćenja za analizu svih aspekata poslovanja OFPS-a, kao i za razgovore o unapređenju saradnje kako na unutrašnjem tako i na spoljašnjem planu. Posebno su analizirani odnosi sa Zavodom za intelektualnu svojinu, drugim društvima, medijima kao i svim ostalim korisnicima repertoara OFPS-a.\nTakođe, pokrenute su inicijative za unapređenje saradnje sa sestrinskim društvima kao i razmena iskustava , materijala, baza podataka kao i softverskih rešenja koja bi omogućila\nOFPS-u ubrzan razvoj i brzo dostizanje svetskih standarda.\nMeđu mnogim pitanjima pokrenuta je i inicaijativa da OFPS dobije licencu za izdavanje\nISRC (International Standard Recording Code) kodova sto bi bilo od velikog značaja za unapređenje evidencije korišćenja repertoara, kao i potreba za legalizacijom emitera koji i dalje u ugromnoj većini koriste ilegalne fonograme za emitovanje programa koji u sebi ne sadrže sve neophodne elemente za kvalitenu evidenciju emitovanih fonograma.\nPosebno su razmatrane mogućnosti potpisivanja bilateralnih ugovora sa najznačajnijim svetskim društvima i dogovoreno je da se u najkraćem mogućem roku potpiše bilateralni ugovor sa holandskim društvom SENA, koje je jedno od najvećih i najuglednijih društava za kolektivno ostvarivanje. Potpisivanje bilateralnog ugovora sa SENOM će biti veliko priznanje OFPS-u za njegove napore da i u nepovoljnim tržišnim uslovima postigne svetske standarde zaštite prava proizvođača fonograma.\nRadna poseta OFPS-u je završena konstatacijom da je IFPI impresioniran razvojem koji je OFPS postigao unazad za 3 godine i da će se uspostavljena međunarodna saradnja intezivirati i unaprediti.


Bodyswaps se priključuje programu VIVE X kompanije HTC - Internet ogledalo\nYou are at:Home»News»Bodyswaps se priključuje programu VIVE X kompanije HTC\nBy Zoran Kovacevic on\t 1.6.2020 News\nBodyswaps, stručnjaci za VR „soft skills“ obuku, danas su objavili da su dobili podršku VIVE X i tako se pridružili najaktivnijem portfoliju investitora u XR sa više od 100 kompanija u Vive X portfoliju. Sada kao VIVE X kompanija, Bodyswaps će dobiti dodatno finansiranje i poslovnu podršku koja će im omogućiti realizaciju ambicija da naprave revoluciju u „soft skills“ obuci.\n„Uz podršku i investicije kompanije Vive X, planiramo da naše rešenje učinimo dostupnim na još više platformi, proširimo biblioteku soft skills simulacija i razvijemo naše rešenje za analitiku kako bismo klijentima pružili bihevioralne podatke u velikim obimima“, kaže Christophe Mallet, koosnivač, BODYSWAPS\n„Zadovoljstvo nam je što možemo da najavimo Bodyswaps kao jedan od najnovijih startapa u Evropi koji će dobiti podršku kompanije VIVE X. U našoj poslednjoj grupi investicija fokus nam je bio na VR-u za poslovnu upotrebu, a verujemo da je soft-skills obuka oblast sa posebno visokim potencijalom za rast. Bodyswaps se izdvojio zbog inovativnog i skalabilnog pristupa VR učenju koje prožima brojne različite industrije“, izjavio je Dave Haynes, direktor Vive X i programerskog ekosistema, HTC Vive.\nBodyswaps je prava priča o uspehu imerzivne tehnologije iz UK, u kojoj su koosnivači Julien Denoel i Christophe Mallet osmislili ideju na akceleratoru imerzivne tehnologije agencije Digital Catapult, Augmentor. Nakon što ih je angažovala kompanija Humanitarian Leadership Academy kako bi kreirali nagrađivanu obuku Safeguarding VR: Bodyswaps je na putu da postane jedan od vodećih pionira u okviru sektora VR obuke. Osim novostečenog finansiranja, ne samo od kompanije Vive X već i od Innovate UK, Bodyswaps planira da ponudi softver-kao-usluga proizvod (software as a service) kako bi transformisali „soft skills obuku“ na daljinu u velikom obimu.\nOd juna 2020, Bodyswaps će objaviti svoju prvu turu standardizovanih soft skills simulacija, omogućavajući polaznicima da vežbaju veštine slušanja, komunikacije i inkluzivnog menadžmenta u bilo koje vreme i sa bilo koje lokacije. Nova platforma je jedina VR alatka za učenje na daljinu za pravljenje inovativnih scenarija sa igranjem uloga pomoću AI-ja u kojoj učenici mogu da glume sopstvenim glasom i da zamene perspektive kako bi mogli da ponovo odgledaju sebe i da nauče kroz samorefleksiju. Dosadašnji rezultati pokazuju da korisnici izveštavaju o dosad nezabeleženim nivoima učestvovanja kao i o znatnom povećanju samopouzdanja za primenu novostečenih veština u situacijama u realnom svetu.\nBodyswaps će se priključiti istaknutoj grupi AR/VR vizionara i preduzetnika. Misija kompanije Vive X je da pomogne u gajenju, negovanju i rastu globalnog AR/VR ekosistema tako što podržavaju startape i pružaju im operativnu ekspertizu i finansije. Pored ulaganja kapitala, Vive X blisko sarađuje sa kompanijama učesnicima kako bi im operativno pomogao, uključujući i putem komercijalnih dogovora.\nO kompaniji BODYSWAPS\nBODYSWAPS je kompletno rešenje za soft skills obuku za korporativne i edukativne organizacije koje kombinuje bihevioralnu nauku, podatke i imerzivne VR simulacije kako bi stvorila duboke i trajne promene u ponašanju. Ova platforma pruža realistične scenarije na radnom mestu kako bi omogućila učenicima da igraju uloge kroz virtuelne likove, istraže problematične i izazovne situacije i nauče kroz posmatranje sopstvenog ponašanja. Zahvaljujući kompaniji BODYSWAPS, organizacije svih veličina mogu da unaprede svoje programe obuke pomoću pristupačnih načina učenja mnogo efikasnije nego pomoću tradicionalnih vežbi na mreži, pa čak i vođenog igranja uloga. Za više informacija o kompaniji BODYSWAPS posetite https://bodyswaps.co/


Pokrenuta kampanja „Porez plati da ti se dobrim vrati“ - Računovodstvo AKTIVA sistem\nPoreska uprava je na svojoj zvaničnoj internet stranici, dana 2. novembra 2016. godine, objavila sledeću vest:\n„Porez plati da ti se dobrim vrati“, naziv je edukativne kampanje koju je pokrenula Poreska uprava Republike Srbije, u saradnji sa Nemačkom organizacijom za međunarodnu saradnju GIZ.\nU okviru projekta „Podrška edukaciji poreskih obveznika na inovativan način“ urađen je video serijal edukativnog karaktera od četrdesetak epizoda, kako bi se ojačala svest i građani motivisali da plaćaju porez kao i da bi se podigao nivo poreske kulture.\n„Plaćanje poreza je važno zbog svih korisnika novca iz budžeta i fondova, zbog vrtića, škola, domova zdravlja i bolnica. Ko plaća porez, taj poštuje državu Srbiju i misli na budućnost i razvoj ove zemlje, a time i svih nas“, rekla je direktorka Poreske uprave.\nPrvu epizodu na temu edukacije poreskih obveznika koja je emitovana možete pogledati ovde.


Sve više Kineza koristi aplikacije koje "spasavaju" od koronavirusa - Telegraf.rs\n10/02/20 | 11:26 ≫ 13:39\nU stanju su da obaveste korisnike ako su bili u konaktu sa nekim ko je inficiran smrtonosnim virusom\nAplikacija za pametne telefone, koju je kineska vlada razvila u saradnji sa jednom držvnom tehnološkom komapanijom, upozorava korisnike kada se nađu u riziku od neposrednog kontakta sa opasnim koronavirusom, za koga se tvrdi da je do sada odneo više od 900 života.\nTakozvani "detektor bliskog kontakta" dostupan je korisnicima u Kini i zahteva samo ime, broj telefona i broj ličnog dokumenta da bi mogao da bude instaliran na telefon, javila je agencija Sinhua. Tada je aplikacija u stanju da obavesti korisnike ako su bili u konaktu sa nekim ko je inficiran smrtonosnim virusom.\nKineska Nacionalna zdravstvena komisija (NHC) i državna kompanija China Electronics Technology Group Corporations (CETC) su se udružile kako bi dizajnirale aplikaciju koja spasava živote.\nNije, međutim, sasvim jasno kako aplikacija radi niti koliko je precizna. NHC je samo saopštila da se "bliski kontakt" odnosi na nekoga ko je, nezaštićen, delio istu kancelariju, učionicu ili kuću sa nekim za koga je potvrđano da je zaražen koronavirusom, ili da je sa nekim takvim putovao istim letom ili vozom.\nOvo, međutim, nije prvo ovakvo rešenje koje je nastalo od izbijanja epidemije.\nNajveća kineska komapnija koja se bavi sajber bezbednošću - Qihoo 360, takođe je razvila svoju aplikaciju koja korisnicma omogućava da provere da li su putovali avionom ili vozom sa nekim ko je zaražen, prenosi RT.\nPretraživač Baidu je objavo ažuriranje za Baidu Map aplikaciju, koja locira potvrđene slučajeve zaraze i one za koje se sumnja da bi to mogli da postanu i one koji su u karantinu. Ove mape, takođe, u realnom vremenu objavljuju podatke o širenju koronavirusa, uključujući njegovo širenje i kontrolne tačke širenja epidemije.


RTS :: Selaković: Veoma važna poseta Belgiji za nastavak evropskih integracija Srbije\nPolitika Selaković: Veoma važna poseta Belgiji za nastavak evropskih integracija Srbije\nčetvrtak, 16. sep 2021, 09:27 -> 13:49\nMinistar spoljnih poslova Srbije Nikola Selaković, tokom zvanične posete Kraljevini Belgiji, sastao se u Briselu sa potpredsednicom Vlade i ministarkom inostranih i evropskih poslova, spoljne trgovine i kulturnih institucija Belgije Sofi Vilmes i predsednicom Predstavničkog doma Federalnog parlamenta Elijan Tiliju.\nNikola Selaković izjavio je nakon sastanaka da njegova prva bilateralna poseta Belgiji ima poseban značaj s obzirom na činjenicu da ove godine naše dve zemlje obeležavaju 135 godina uspostavljanja diplomatskih odnosa.\nRekao je da je na sastanku sa ministarkom Vilmes razgovarano o ukupnim odnosima Srbije i Belgije i dogovoren nastavak komunikacije kada su u pitanju evropske integracije Srbije.\n"Ovo je bila prilika da upoznamo ministarku Vilmes sa onim što Srbija radi na ispunjavanju kriterijuma i uslova na našem evropskom putu, ali i zamolimo za više razumevanja i bolje vrednovanje rezultata koje u tom procesu postižemo", istakao je ministar Selaković.\nŠef srpske diplomatije istakao je da je ovo prva poseta srpskog ministra spoljnih poslova Belgiji nakon osam godina i dodao da je u razgovoru s ministarkom Vilmes dobio obećanje da će ona u narednom periodu posetiti Srbiju.\nMinistar Selaković i ministarka Vilmes su nakon sastanka potpisali Memorandum o razumevanju i saradnji dva ministarstva, saopštilo je Ministarstvo spoljnih poslova.\nMinistar je rekao da je imao i veoma uspešan i produktivan sastanak sa predsednicom Predstavničkog doma Federalnog parlamenta Elijan Tiliju, sa kojom je razmotrio odnose i saradnju dve države i razgovarao o evropskom putu Srbije.\nNakon toga, Selaković će učestvovati na okruglom stolu sa predstavnicima belgijskih kompanija gde će biti reči o ekonomskoj saradnji Kraljevine Belgije i Republike Srbije.\nU popodnevnim časovima predviđeno je da delegacija Srbije, sa ministrom spoljnih poslova na čelu otputuje za Luksemburg, gde će se Selaković u večernjim satima sastati sa šefom diplomatije Velikog Vojvodstva Žanom Aselbornom.\nSelaković i Aselborn potpisaće Memorandum o razumevanju i saradnji dva minstarstva, a predviđena je i radna večera koju je u čast gosta iz Srbije organizovao šef luksemburške diplomatije.\nDrugog dana posete, u petak, Nikola Selaković se sastaje sa predsedavajućim Parlamenta Luksemburga, Fernandom Etgenom, kao i sa predsedavajućim Odbora luksemburškog parlamenta za spoljna i evropska pitanja, migracije i azil Ivom Kruhtenom i članovima tog Odbora.\nPredviđeno je da ministar spoljnih poslova Srbije poseti i Privrednu komoru Luksemburga.\nZvaničnu posetu Luksembrgu šef diplomatije Srbije završava sastankom sa premijerom Luksemburga Gzavijeom Betelom.


Sram te bilo, komandire Krstiću - Lični stavovi - Dnevni list Danas\nPočetna » Dijalog » Lični stavovi » Sram te bilo, komandire Krstiću\nVlada Živanović29.11.2021. 14:00\n„Bežite, deco, stiglo je naređenje da sve prebiju, samo čekaju da vas namame na sredinu mosta kad nema bežanja, neće birati koga udaraju.“ Nikada neću zaboraviti reči jednog od policajaca koji je mene i prijatelje, tada još uvek srednjoškolce, upozorio u takozvanoj noći dugih pendreka tokom protesta 1996/97.\nZa mlađe podsetnik da je to bila jedna od najhladnijih zimskih noći početkom ’97, kada su pripadnici MUP-a na Brankovom mostu u Beogradu brutalno isprebijali demonstrante, uključujući i tadašnje lidere opozicije Zorana Đinđića i Vesnu Pešić.\nTužno je što dve i po decenije kasnije nismo daleko odmakli u sistemu lanca komandovanja u MUP-u. I dalje su izgleda nalogodavci oni kojima je bahatost glavna osobina, a agresija poželjno ponašanje. Snimak kako komandir policijske stanice Savski venac, major Aleksandar Krstić, jednu od devojaka na blokadi saobraćaja na auto-putu kod Sava centra baca preko bankine – podsetio je na prošla, ali ne i zaboravljena vremena brutalnosti Miloševićeve policije. Umesto da smiruje napetu situaciju, komandir je potpuno izgubio živce i svojim potezom obrukao uniformu koju nosi i svoje kolege.\nŠta Kazahstan znači za Ukrajinu?\nO ishodu osmočasovnih razgovora SAD i Rusije u Ženevi nije izveštavano u glavnim vestima na ruskom državnom Prvom kanalu, glavnom propagandnom glasilu Kremlja, sve do 11. minuta. Prva dva priloga su bila fokusirana na događaje u Kazahstanu, naročito na virtuelnu konsultaciju predsednika Vladimira Putina s liderima Organizacije dogovora o kolektivnoj bezbednosti (ODKB). Izgleda da je Putin hteo da impresionira Ruse na neke druge načine, a ne postavljanjem ultimatuma Zapadu kao izgovor za napad na Ukrajinu.\nStamen Genov – Čekajući hašku pravdu\nUNMIK-ov tim forenzičara je maja 2005. godine iz masovne...\nPitanje koja se ovih dana u Srbiji gotovo može...\nPočeću sa ovim: zemlje Zapadnog Balkana u poslednjih sto...


Snaga 30 narandži u samo jednoj bočici! - WANNABE MAGAZINE\nMeseci hladne zime, koja je čini nam se trajala i duže nego što smo navikli, uticali su na naše raspoloženje, a hladni vazduh oštetio je i našu kožu, isušio je. Dok su prvi tragovi proleća i više nego dobrodošli, koži je potrebno malo dodatne pomoći. Zato nam ovog proleća Avon donosi 30 narandži u jednoj bočici, lansirajući novi Vitamin C serum u okviru svoje Anew linije.\nNovi Vitamin C serum predstavlja bogat izvor vitamina C, moćnog antioksidanta koji pomaže da koži vratite prirodni i mladalački sjaj. Dok slobodni radikali napadaju naše zdrave ćelije u telu i koži i oštećuju ih, čime se ubrzava starenje kože, vitamin C ih u tome sprečava. Zahvaljujući jedinstvenoj, patentiranoj formuli sa 10% stabilnog vitamina C, serum aktivno deluje na kožu obezbeđujući maksimalnu revitalizaciju – od prve do poslednje kapi.\n“Vitamin C je esencijalni hranljivi sastojak mlade kože, ali ga naše telo nažalost ne proizvodi, zbog čega se apsorbuje iz spoljnih izvora, kao što su hrana i kvalitetni dodaci prehrani. Kod žena, nivo apsorpcije opada sa godinama i zato je novi Anew Vitamin C serum koji nam Avon donosi, pravi moćni saveznik svake žene. Pored svojih prednosti koje ima u borbi protiv bora i finih linija na licu, povećavava proizvodnju kolagena i poboljšava teksturu same kože, a vrlo je jednostavan za upotrebu. Dovoljno je naneti jednu do dve kapi na očišćenu kožu, pre korišćenja kreme”, izjavila je dr dermatolog Tamara Maravić.\nVitamin C serum dostupan je po ceni od 1490 dinara u Avon brošuri od 21. marta, kao i na www.avon.rs


“VUČIĆ PREDSEDNIK, JA PREMIJER” – Televizija srpske dijaspore\n“VUČIĆ PREDSEDNIK, JA PREMIJER”\nU uslovima turbulentne situacije u svetu i vremenima kada treba čvrsto držati kormilo, važno je da imamo dobar tim, Aleksandar Vučić predsednik, a ja premijer, izjavio je FoNetu predsednik Socijalističke partije Srbije (SPS) Ivica Dačić i ocenio da je SPS državotvorna i patriotska stranka, sinonim za stabilnost, sigurnost, tradiciju i trajanje.\nPovodom ukrajinske krize, on smatra važnim da Srbija ima izbalansiran stav, da ostane privržena očuvanju teritorijalnog integriteta, a da se ne ode u bilo kakvo uvođenje sankcija Rusiji.\nMi smo u paradoksalnoj situaciji da nas one zemlje koje ne žele da povuku priznanje Kosova, guraju u sankcije Rusiji, koja nam je jedina brana ulasku Kosova u Ujedinjene nacije, predočio je Dačić.\nPrema njegovom uverenju, svaka naša svađa i narušavanje odnosa sa Rusijom imaće katastrofalne posledice po naš teritorijalni intregritet i suverenitet i to nije pitanje običnh odnosa prema Rusiji i Ukrajini, već odnosa prema Srbiji.\nMi ne treba da budemo na strani Istoka ili Zapada, već na strani Srbije. Onaj ko se zalaže za uvođenje sankcija Rusiji, taj nije protiv Rusije, već protiv interesa Srbije, ukazao je Dačić, upitan o pritiscima na Beograd da uvede sankcije Moskvi.\nOn svoj stav obrazlaže i odnosom Zapada prema premijeru Kosova Aljbinu Kurtiju, kojem ne mogu ništa da urade kako bi ga ubedili da dozvoli Srbima da na Kosovu glasaju na izborima 3. aprila.\nJasno pokazuju na nisu na strani teritorijalnog integriteta Srbije i time su se diskvalifikovali za svaki ozbiljan vid razgovora da mi uvedemo sankcije bilo kome, ocenio je Dačić.\nOčekujem pritiske Evropske unije (EU) da se Srbija uskladi sa zajedničkom spoljnom i bezbednosnom politikom Unije, rekao je on, ali je napomenuo da je Zapadni Balkan za EU region drugog reda prema kojem “imaju kolonijalni mentalitet”.\nOni nikad nisu priznali da smo žrtve bilo čega, ali uprkos svemu ne smemo da odustanemo. Da cvilimo, ljubimo stopala, neće promeniti mišljenje. Vidite da su i Ukrajini rekli da će poboljšati odnose, ali o članstvu kad-tad, uporedio je Dačić.\nPozivajući se na reči Dostojevskog o Rusiji, on je naglasio da mi treba prvo da postanemo Srbija, da malo više cenimo i poštujemo sebe, pa će nas i drugi više poštovati.\nDačić podseća da je bio premijer kada je Srbija počela pregovore o članstvu u EU i tada je rečeno da je njena obaveza da se postepeno usklađuje sa spoljnom i bezbednosnom politikom do ulaska u članstvo Unije.\nKako je poručio, nema nikakvih problema, neka kažu kada je to, pa ćemo se uskladiti – za pet, za pet godina, za 15 godina, za 15 godina, ako kažu za 30, onda za 30, a ako kažu nikad, e onda nećemo nikad.\nUkazao je, pri tome, na primere Severne Makedonije i Albanije koje su 100 odsto usaglašene sa spoljnom politikom EU, pa nisu dobile otvaranje pregovora o članstvu, već su dobile “mućak, a za mućak nije potreban nikakav napor”.\nPodsećajući da je SPS, uz Srpsku naprednu stranku (SNS) i Savez vojvođanskih Mađara (SVM), predlagač predsedničke kandidature Aleksandra Vučića, on je rekao da nema eksplicitnog dogovora sa Vučićem o tome ko će obavljati premijersku funkciju.\nSasvim je logično da imamo svoje političke ciljeve i malo smo zaboravili da je prvi na listi uglavnom kandidat za premijera, napomenuo je Dačić i sve one koji su kandidati za premijere pozvao da mu u debati izađu na crtu.\nSpreman sam da preuzmem najvišu odgovornost, istakao je Dačić, koji za koaliciju SPS-Jedinstvena Srbija – Zeleni Srbije predviđa rezultat iznad 10 odsto na parlamentarnim i beogradskim izborima 3. aprila.\nUpitan da li podržava odnos “starijeg” koalicionog partnera koji pojedine kritički nastrojene medije naziva “tajkunskim”, on je odgovorio da je bio kofasilitator međupartijskog dijaloga, kojem je nekoliko puta prisustvovao i Vučić, kada je sagledano sve ono što se moglo uraditi da bi se smanjile tenzije i jezik mržnje u političkom diskursu.\nImali smo korektne razgovore u kojima su učestvovali svi, osim Dragana Đilasa i Vuka Jeremića. Napravili smo nadzorna tela koja će se baviti medijima i mislim da je to iskorak dalje u pravcu toga da se uspostave pravila kojih se svi moraju pridržavati da bismo imali normalnu atmosferu, rekao je Dačić.\nTačno je da nisam išao na N1, ne znam ni da li ću ići, svako odlučuje za sebe, dodao je on i ocenio da bi i mediji trebalo da poštuju neka pravila, da jezik pretnji ili pominjanje porodice, slagali se s nekim ili ne, ne bi trebalo da bude diskurs kojim se treba služiti u medijima.\nDačić tvrdi da se ne razume u pitanje rudarenja litijuma, ali podseća da se na sastancima različitih saziva vlada Srbije kojima je prisustvovao uvek govorilo o Rio Tintu i uopšte o rezervama u tom delu Srbije kao razvojnoj šansi.\nOn je protiv politizacije te teme, životna sredina je važna, to je pitanje vazduha, vode, zemlje, hrane, ali smatra i da ne možemo zemlju pretvoriti u zemlju šoping molova, restorana i kafica.\nZemlja mora da ima i nekakvu industriju, da ekonomija ide ruku pod ruku sa ekologijom, objasnio je Dačić, uz sugestiju da možda treba razmišljati o osnivanju državne rudarske korporacije koja bi pod svojom kontrolom imala istraživanja i eksploataciju ruda.\nOn očekuje da posle izbora, kakva god bude preraspodela funkcija, Vučić kao predsednik države nastavi dijalog sa Prištinom u Briselu, ali ističe da ni sam ne beži od teme i spreman je da preuzme odgovornost za najosetljivije teme i probleme sa kojima se država susreće.\nMOLITVE ZA MIR U UKRAJINI\nMINHEN: KARAOKE IZ BLOKA


Porsche 919 Evo pridružuje se legendarnom 956 na Nirnburgringu - AutoExclusive - Auto vesti, Novi, Luksuzni, Polovni automobili\nPorsche 919 Evo pridružuje se legendarnom 956 na Nirnburgringu\nUkoliko želite da znate ko proizvodi najbrže automobile koji su ikada obrnuli krug oko najpoznatije i legendarne trkačke staze, ne morate gledati dalje od kompanije Porsche...\nSada će nemački brend predstaviti svoja dva rekordera zajedno na Nirnburgringu, tačnije sledeće nedelje. Ovaj par predstavljaće Porsche 919 Hybrid Evo i 956 Group C trkački automobil. Prvopomenuti predstavlja model sa kojim je proizvođač postavio rekord na Spa stazi prethodnog meseca, dok poslednji i dalje drži rekord kruga Nordschleife.\nSada, kao što verovatno možete pretpostaviti jednostavnim pogledom na ove modele, njih razdvaja nekoliko decenija. 1983. godine, Stefan Belof upravljao je svojim 956 automobilom oko Nirnburgringa, sa vremenom od 6:11,13, a ovaj rekord stoji do današnjeg dana.\n919 Evo, sa druge strane, baziran je na prototipu sa kojim je Porsche osvojio FIA World Endurance Championship, 24 Hours Le Mans i 6 Hours Nürburgring trke, održane na kraćim grand prix postavkama ovih staza, tokom tri vezane sezone.\nSa svojim hibridnim pogonskim sklopom potpuno nepromenjenim, ali i originalnom šasijom netaknutom bilo kojim regulatornim pravilima, 919 Evo nalazi se na sredini svetske turneje. Nakon Spa rekorda, boljeg vremena ostvarenog i pored svog truda Luisa Hamiltona, ovaj automobil će prvi put biti predstavljen javno. Nažalost, on se neće naći na Nirnburgringu kako bi postavio novi rekord kruga ove staze.\nOba automobila voziće svoju trku iza sigurnosnog vozila i preskočiće deo startno/ciljnog pravca, gde će biti postavljeni pred početak trke od 24 sata, koja će uslediti, međutim, ova mala parada predstavljaće pravo uživanje za sve prisutne.\nZa volanom 919 modela biće Timo Bernard, koji je osvojio FIA WEC titulu, pobedom na Le Mans trci, ali u svom rezimeu poseduje i tri 6 Hours Nürburgring pehara. Ovaj vozač je postavio rekord Nürburgring 24 Hours čak pet puta, a predvodiće svoj tim u ovogodišnjoj trci.\nPored Bernarda, u 956 automobilu pronaći će se, niko drugi, do Hansa-Joakima Staka, koji je osvojio pehar Imola trke, sa Belofom u drugom modelu 956. To se desilo davne 1984. godine, iste one u kojoj je Belof postavio Nordschleife rekord, ali i godinu dana pre kobnog sudara u kome je izgubio život na Spa stazi.\nŠumaherov sin provozao novi Ferrari bolid


SEMINAR POVEĆATI VREDNOST-SMANJITI TROŠKOVE - eeVrbas.org\nSEMINAR POVEĆATI VREDNOST-SMANJITI TROŠKOVE\nDatum: četvrtak, 14 mart 2013 13:52\nKancelarija za energetski menadžment Opštine Vrbas i preduzeće „REHAU“ Vas pozivaju na seminar\nPOVEĆATI VREDNOST-SMANJITI TROŠKOVE\nREŠENJA ZA ENERGETSKI EFIKASNU GRADNJU I MODERNIZACIJU\nSeminar će biti održan u svečanoj Sali Opštine Vrbas dana 26. Март 2013. sa početkom u 10 h.\nEnergetski efikasna gradnja je sigurna banka i čini Vas nezavisnim od kolebljivih cena energenata. REHAU nudi sistemska rešenja za sva tri segmenta energetske efikasnosti : efikasna proizvodnja, efikasno korišćenje izvora energije i redukovanje energetskih gubitaka. Sa inovativnim materijalima i sofisticiranim razvojem sistemskih tehnologija kompanija REHAU nudi veoma efikasne mogućnosti za pozitivnu energetsku ocenu i primenu ekonomičnih rešenja.\n•Energetski efikasna gradnja\n•Energetski efikasni prozori\n• Toplotne pumpe – obnovljivi izvori energije\n•Diskusija - pitanja i odgovori\nUkupno trajanje seminara je 2 h uz mogućnost produženja ukoliko za to bude potrebe.


Đukanović: Politička konkurencija bi poništila odluku o nezavisnosti i članstvu u NATO – Sjever Crne Gore\n„Danas, kao što vidite, Crna Gora se nalazi pred novim iskušenjima i opet smo u prilici da mudro odlučujemo u korist izvjesne budućnosti Crne Gore. Nažalost, 11 godina nakon obnove nezavisnosti, mi čitavo vrijeme imamo prijetnju od onih koji predstavljaju našu političku konkurenciju. Tu prije svega mislim na ono što oni sami govore, nije tu potrebno posebno tumačenje – da bi, ukoliko bi im se pružila prilika, poništili našu odluku o nezavisnosti, poništili našu odluku o članstvu u NATO, poništili neke druge naše odluke čime bi prizvali duhove devedestih, kada su svuda oko nas bjesnjeli prije svega vjerski i etnički sukobi.\nNaravno, DPS je i dalje odgovorni domaćin u našoj državnoj kući, kome građani najviše vjeruju i taj odgovorni domaćin je u obavezi da im takvo što ne dozvoli“, kazao je Đukanović.\n„Zato od vas tražimo veću podršku, kako bismo dobili i veću odgovornost da zajedno sa ostalim partijama, nakon što smo završili ova važna pitanja poput ulaska u NATO, mogli da učinimo još više za razvoj Ulcinja“, zaključio je Đukanović.\nPrevPredhodniSA PROTESTA ISPRED OSNOVNOG SUDA U PLAVU PORUČENO: Profiterima i kriminalcima poručujemo, da nema te kazne koja može zaplašiti ove ljude i ove momke koji su pozvani u sudnicu\nSledećiUdruženje Bošnjački Omladinski Klub u petak, 19. januara u Centar za kulturu Bijelo Polje, organizuje kulturni dogadjaj,,Kultura nas spaja“Next


Italijanski novinar: Nije mi bio cilj da uvredim Krasića i Srbe\nMauricio Pistoki, novinar italijanske televizijske kuće „Medijaset“, izvinio se u izjavi za „Blic“ srpskoj javnosti zbog komentara nakon utakmice Bolonja - Juventus, kada je za Miloša Krasića zbog odglumljenog penala protiv Bolonje rekao da je „mislio da je ozbiljna osoba, ali je u stvari samo Srbin“.\n„Srbijo, izvinjavam se, nisam rasista. Nisam spavao celu noć zbog komentara o Krasiću, čekao sam da svane da objasnim sve i zatražim izvinjenje“, kazao je Pistoki i dodao da je „ljudski grešiti“.\nItalijanski novinar je u nedelju učestvovao u emisiji „Serija A uživo“, u kojoj je, zajedno sa Arigom Sakijem, bivšim italijanskim selektorom Đovanijem Galijem, nekadašnjim reprezentativcem i voditeljem Masimom Kalegarijem, analizirao utakmice 8. kola Serije A. Prema tvrdnji Pistokija, uoči emisije ostali su govorili o tome da je Krasić odličan igrač, ali da se previše često baca u šesnaestercu, kao što je uradio u prethodnoj utakmici sa Lečeom.\n„Ja sam pratio Krasića još dok je igrao u Rusiji i nikada nisam video da simulira penal, pa sam im rekao da nisu u pravu i da je on ozbiljan igrač. Međutim, kada je Krasić pao u Bolonji, svi su počeli da me zadirkuju govoreći: „Eto ti tvog Srbina“, pa sam ja odgovorio nešto što je bila igra reči, bez ikakve rasističke pozadine“, objašnjava Pistoki i dodaje da mu je žao što su njegove reči pogrešno protumačene.\nPistoki navodi da bi mu ostali gosti u emisiji skrenuli pažnju da je rekao nešto loše i kaže da mu za 24 godine bavljenja novinarstvom niko nije rekao da je rasista.\n“Imam dvoje dece koja idu u školu sa decom drugih nacija, u kuću mi dolaze na njihove rođendane, ne bih želeo zbog moje dece da neko misli da sam rasista, bilo bi me sramota zbog njih“, rekao je Pistoki.\nOn je juče na sportskom delu sajta “Medijaseta” napisao javno izvinjenje zbog Krasića, navodeći da je pogrešio, ali i da smatra da igrači treba da se izvine zbog grešaka koje čine, a za naš list je kazao da je posle prekinute utakmice Italija - Srbija u Đenovi u italijanskoj štampi bilo mnogo žešćih komentara od njegovog komentara o Krasiću.


Nekadašnji reprezentativac Škotske Mark Meknulti uhapšen je zbog sumnje u nameštanje mečeva.\nOvu vest prvi je objavio škotski "San", koiji navodi da je Meknulti lišen slobode pre nekoliko dana, ali da je informacija plasirana u javnosti tek u subotu uveče.\nFoto: YouTube/Reading Football Club / screenshot\nDvadesetosmogodšnji napadač je ispitan, kao i jedna osoba koja ima 21 godinu, a policija je zaplenila njihove računare.\nOno za šta se fudbaler Redinga najviše sumnjiči, odnosno šta policija istražuje, jesu opklade na žute kartone.\nMeknulti je ove sezone odigrao svega dva meča u Liga kupu, osim Redinga bio je član Livingstona za koji je odigrao preko sto utakmica, Portsmuta, Bredforda, Koventrija, Hibernijana i Sanderlenda. Ovaj napadač svojevremeno je dva puta oblačio i dres reprezentacije Škotske.


Čitaoci javljaju: U Bujanovcu SNS deli pakete po selima u vreme vanrednog stanja - JUGPRESS\nČitaoci javljaju: U Bujanovcu SNS deli pakete po selima u vreme vanrednog stanja\nPostavio: Jugpress 25 Aprila, 2020\nČitaoci JUGpressa javljaju da SNS u Bujanovcu po selima deli pakete pomoći.\nNaši čitaoci tvrde da aktivisti bujanovačkog odbora SNS, uz podelu paketa”, vrše otvorenu kampanju za predstojeće lokalne izbore za tu stranku.\nPredsednik Opštinskog odbora Narodne stranke u Bujanovcu Saša Arsić , koji je i koordinator te stranke za Kosovo i Metohiju, kaže za JUGpress da je “ovakva aktivnost nedopustiva u vreme opasnosti od korona virusa”.\n“Aktivisti SNS na ovaj način krše naredbe vrha države o ponašanju u vreme pandemije i ulaze u kuće ljudi u okolnim selima, čime ih dovode u opasnost od moguće zaraze”, kaže Arsić.\nOn je dodao i da je “nedopsutivo” da se u ovom trenutku dele gradjani po stranačkoj pripadnosti.\n“Narodna stranka je obustavila sve političke aktivnosti u vreme pandemije dok SNS radi kampanju na terenu , koristeći ovu situaciju. Akos u već toliko jaki, kako tvrde, zašto ne sačekaju da prodje vanredno stanje pa da onda, kao i svi počnu kampanju”, pita Arsić